Du ser sikkert en masse lystfiskere der reklamere med udstyr fra forskellige brands på f.eks Facebook – Instagram og andre sociale platforme. Her på SeatroutGuideFyn ser du også mig lave anmeldelser af grej som jeg tester og kommer med min vurdering af og på den måde laver jeg reklame for disse produkter/ virksomheder.\nDet er der sådan ikke noget i vejen med , men kan du selv gennemskue om det er en reklame eller skjult reklame…?\nDet at anmelde produkter eller lave tags på produkter eller brands er der nogle helt klare regler om i markedsføringsloven og her skal alle de forskellige bloggere overholde nogle helt bestemte regler for ikke at bryde loven.\nOm du er ambassadør for Orvis,Hardy ,Simms,Zpey,Vison,Sage, Wiley X,FutureFly eller andre ,så vil der ofte være tale om skjult reklame i de opslag som du ser og læser på nettet.\nSå snart en blogger / lystfisker får en rabat eller et produkt stillet til rådighed gratis eller til en nedsat pris , så skal det oplyses på alle indlæg der udgives hvis der ligger en aftale om dette imellem firmaet og bloggeren.( også hvis det er mundtligt eller hvis der er bare er en forventning fra firmaets side )\nOm det er Instagram med #tags eller blogindlæg , så skal du gøres opmærksom på at dette er et reklame billede / indlæg over for læseren eller følgeren af sitet. Gør man ikke dette , så bryder man loven og kan drages til ansvar for dette i form af en bøde.\nHvorfor nu lave dette indlæg og fortælle om dette ..?\nMange profiler på nettet og mig selv incl , får grej stillet til rådighed eller udleveret produkter til billigere penge for at skrive og reklamere for disse. Det var du jo nok klar over i forvejen , men derfor skal reglerne jo overholdes af os alle.\nJeg anmelder kun produkter som jeg finder interessante eller som jeg føler gør en forskel for mig og mit fiskeri.Jeg forsøger uanet min tilgang til om jeg har fået et produkt eller om jeg har fået det billigere af et firma , til at skrive min helt ærlige mening omkring produktet.\nDet betyder også at jeg flere gange har sagt nej til at skrive om nogle produkter ,som jeg ikke selv kunne finde på at bruge i mit eget fiskeri eller som jeg ikke selv ville købe for mine egne penge.\nJeg har gennemgået mine anmeldelser og indlæg og tilføjet ”Sponsoreret indlæg” først i teksterne, så du nu er 100 % sikker på ,at der på den ene eller anden måde er en skjult reklame i det indlæg som du læser på min side,eller når du følger mig på Instagram.\nJeg håber ,at du som læser af denne side aldrig vil være i tvivl om hvornår der er “skjult” reklame på min side, da jeg ønsker at fremstå ærligt i mine mange indlæg. Jeg er nu også sikker på ,at du som læser selv kan læse lidt imellem linierne og træffe dine egen beslutninger og vurderinger, så du ikke føler dig ført bag lyset.\nMen prøv at holde øje med hvor få der faktisk oplyser om dette på nettet , når du læser indlæg eller kikker på billeder på Instagram der er fyld med diverse #tags på brands og produkter. Om det betyder noget for dig ved jeg ikke, men det kunne nu være rart hvis man aldrig var i tvivl om der lå skjult reklame bag det som du kikkede på..\nDu kan læse meget mere her om emnet\nBloggeres omtale af produkter og virksomheder kan være reklame.\nEn blog er typisk en hjemmeside, som løbende opdateres med indlæg fra bloggeren, eksempelvis om de nyeste tendenser inden for mode, mad og andre områder.\nEn blogger kan også skrive eller placere indlæg på de sociale medier, som Facebook, Twitter, Instagram og YouTube.\nHvis et blogindlæg er reklame i markedsføringslovens forstand, skal blogindlægget tydeligt være markeret som reklame.\nDet følger af markedsføringslovens § 4, der forbyder ”skjult reklame”:\nForbrugerombudsmanden vil i hvert fald anse markedsføringsloven for overholdt,hvis du i starten af teksten tydeligt markerer blogindlægget med en af følgende tekster:\n• ”Betalt indlæg”\n• ”Sponsoreret indlæg”\nDu kan læse meget mere her selv\nMen så er der også nogle, som betaler selv og siger sin ærlige mening 🙂 Jeg har blandt andet lave en video på YouTube ang. Vision Big daddy.. Men har selv betalt, da jeg så åbenlyst kan sige min ærlige mening 🙂\nJeg betaler også for flere af de ting som jeg anmelder , men jeg får også muligheden for at anmelde og afprøve noget grej jeg ellers ikke bare lige ville have købt .\nDet betyder at jeg nu kan anmelde flere produkter og jeg er 100 % ærlig i alle mine anmeldelser og det får det forskellige firmaer også at vide .Det betyder også at det er sket at jeg ikke får vild ros for min måde at anbefale et produkt på 😉\nMen jeg mener også at læseren skal have besked om ( skjult reklame ) selvom de fleste nok viste det i forvejen .\nRegler er dog regler, så dem skal vi alle overholde ..\nHilsen Niklas .\nPs. Må jeg se din anmeldelse af Big Daddy ….? Den gamle var jeg super glad for og har fanget mange gedder på den ..


» Billig Alpine Sbg-1244Bp ▷ Bedste webshops\nFlere webbutikker i Danmark giver til alt held en hel del forskellige muligheder for levering. En af de mest anvendte er på nuværende tidspunkt at få leveret til en pakkeshop, som giver dig mulighed for at hente dine varer når der er mulighed for det. Metoden er jo i høj grad ukompliceret, og i mange tilfælde endvidere den billigste leveringstype ved køb af Alpine Sbg-1244Bp.\nDu kan på samme måde planlægge at få ordren bragt til din hjemmeadresse eller ud til din arbejdsplads. Fragtløsningen bliver en gang i mellem en tand mere omkostningsfuld, men til gengæld ualmindeligt let. Den prisbilligste løsning vil dog altid vise sig at være at hente pakken selv, men dette er betinget af at du befinder dig nærved internet webshoppens tilholdssted.\nFragtperioden på er naturligvis usædvanlig betydningsfuld i tilfælde af at man mangler varerne øjeblikkeligt, og i det øjemed er det sandelig passende at du besigtiger den anslåede leveringstid på den aktuelle vare.\nDe fleste firmaer på nettet lover 1 dags fragt på de fleste af deres varer, eksempelvis Alpine Sbg-1244Bp, som alligevel er underforstået at ordren køres igennem forud for et angivent tidspunkt, så de har udsigt til at kunne nå at få bestillingen sendt afsted forud for at de pakkeansatte drager hjemad.\nNogle forretninger på nettet yder fri fragt, men undertiden er det forudsat at der handles for et fastsat beløb. Som alternativ kunne du snuppe den billigste leveringsmetode, der i mange tilfælde – uanset om man opholder sig i Helsingør, Nyborg eller Sorø – vil være at få dem til at bringe dine varer til et udleveringssted.\nDet er jo efterhånden temmelig bekvemt for købere at finde frem til de bedste priser i blandt diverse butikker på nettet, og herved har flertallet af internet foretagender været presset til at at trykke priserne på deres produkter – til drenge og piger, og yderligere også til voksne – eftertrykkeligt, og endda nogle gange garantere levering uden beregning.\nDog kan det til hver en tid vise sig nyttigt at prøve et par internet virksomheder i Danmark efter rabatkoder på Alpine Sbg-1244Bp forud for at du bestiller, sådan at man er på den sikre side med at indhente den mest betalelige pris.\nMan bør imidlertid være så påvagt, at hvis en e-handler afhænder bedst i test varer til en salgspris der er himmelråbende beskeden, så kunne det for det meste være et fingerpeg om en uoprigtig online forretning. Handler med kort er ikke desto mindre indbefattet af et regelsæt, som sikrer en overfor bedrageriske online webshops.\nGenerelt tilråder vi køb med kort eller MobilePay. Som en anden løsning kan du benytte en afdragsordning fra f.eks. ViaBill, såfremt du efterspørger at afdrage prisen over et længere tidsrum.\nFør nogen bestiller i en butik burde man i og for sig sætte sig ind i e-butikkens vilkår, dog er det uden tvivl et omfattende projekt.\nEt nemmere alternativ kunne være at finde ud af hvorvidt online virksomheden er støttet af e-mærket, grundet at det burde være en erklæring om at netbutikken adlyder de danske love, tillige med at internet virksomheden hyppigt efterses af fagmænd som mestrer de gældende regler. Desuden tilbydes du genvej til support, når du får problemer i processen med din ordre.\nLigeså er det fornuftigt at man er påpasselig med de vigtigste vilkår der spiller ind i forbindelse med handlen, fx den returneringsret e-butikken bruger. I den sammenhæng er det tillige relevant, at man altid gemmer ens ordremail, så man til enhver tid vil kunne eftervise sit køb af Alpine Sbg-1244Bp, uafhængig om du er på udkig efter produkter til en dreng eller pige.\nTrustpilot leverer regulære hensigtsmæssige chancer for at granske en stor portion nuværende konsumenters kritik og på grund af dette foreslår vi, at du læser e-handlens kritik af Alpine Sbg-1244Bp inden du bestiller.\nFacebook bringer dig derudover sådan set gavnlige metoder til at få et kig ind i online virksomhedens kundetilfredshed. Foruden det møder vi nogle online firmaer hvor folk kan frembringe en vurdering af virksomhedens service, som tillige bør tages i brug til afvejning af hvor tilfredse kunderne er.\nVores website er finansieret af reklamer. Vi arbejder sammen med en lang række online webshops da vi formidler forretningernes tilbud, og indkasserer kommission såfremt de personer vi sender videre udfører en handel.\nAnvisninger omkring tilbud og internet forhandlere understøttes rutinemæssigt, men vi ønsker ikke at tage ansvar for korrektioner der måtte være iværksat efter at vi sidst opdaterede hjemmesidens oplysninger.


Robert Hand, Copyright © Astrodienst AG 2015\nETJN 6212.502-15, 24.2.15\nSaturn konjunktion Mars * Saturn konjunktion Ascendant * Saturn i første hus\nIII. FLERE AF DE LANGSOMME PLANETERS TRANSITTER\nSaturn kvadrat MC * Neptun opposition Merkur * Pluto trigon Venus * Jupiter trigon Sol * Jupiter konjunktion Descendant * Jupiter i syvende hus * Jupiter kvadrat MC * Jupiter opposition Mars * Jupiter sekstil Jupiter * Jupiter trigon Merkur * Jupiter trigon Venus * Jupiter kvadrat Sol * Jupiter i ottende hus * Jupiter trigon Uranus * Saturn trigon Jupiter\nIV. ET UDVALG AF DE HURTIGE PLANETER STRANSITTER\nMerkur kvadrat Mars * Sol trigon Mars * Mars trigon Mars * Merkur konjunktion Descendant * Venus opposition Merkur * Mars konjunktion Descendant * Venus konjunktion Descendant * Merkur i elvte hus * Merkur konjunktion Merkur * Sol konjunktion Sol * Venus konjunktion Mars * Sol i første hus * Venus kvadrat Sol * Merkur i tredje hus * Mars konjunktion Pluto\nVejledning i den grafiske oversigt * Teksten og computerprogrammet * Yderligere læsning\nAlt har sin tid, og det er formodentlig heller ikke tilfældigt, at du læser dit årshoroskop netop nu. Ligesom uret viser dig, når det er tid til at stå op, gå på arbejde eller holde pause, peger himlens kosmiske ur på det, der er af betydning i dit liv netop nu. Dette ur har imidlertid mere end ti visere - planeterne; og selve urskiven - dit fødselshoroskop - er heller ikke helt nem at aflæse. Dit årshoroskop kan hjælpe dig med dette.\nÅrshoroskopet handler om planeternes løbende transitter hen over alle relevante punkter i dit fødselshoroskop. Iagttagelsen af transitterne er en af astrologiens allerældste teknikker. Det faktum, at transitterne reelt peger på betydningsfulde tendenser og temaer i livet, er en af de få kendsgerninger, som alle astrologer er enige om. Men at pege på et bestemt tema er ikke det samme som at forudsige en bestemt begivenhed. Lad os holde os til ovenstående eksempel med uret: Hvis uret viser klokken syv om morgenen, kan det være tid at stå op, men det er jo ikke uret i sig selv, der bevirker, at vi står op - vi både kan og skal selv beslutte, hvad vi vil gøre.\nDenne analyse handler derfor heller ikke om at forudsige fremtidige begivenheder. Meningen med den moderne astrologi er at lære mennesker at forstå de kræfter, der gennemsyrer ikke alene mennesket og dets verden, men også hver enkelt af os på en helt speciel måde. Det er ikke astrologiens hensigt at foreslå dig bestemte beslutninger, men at give dig den information, der kan gøre det nemmere for dig at træffe de rigtige beslutninger - klogeligt tilpasset hver eneste individuel situation, som du måtte befinde dig i livet igennem.\nDe øvrige kapitler i årshoroskopet skal ikke læses ud i én køre. Hvorfor? Desværre er det sådan, at transitterne til dit fødselshoroskop - akkurat ligesom de vigtige begivenheder i dit liv - ikke finder sted i pæn rækkefølge efter hinanden; tværtimod, som regel optræder de i et syndigt rod. Ofte er der mange forskellige kræfter på færde samtidig, og de kan indbyrdes være af helt modsatrettet karakter. Nogle temaer strækker sig over lang tid og kan vare adskillige måneder eller endog flere år, mens andre er mere kortvarige og kun virker i nogle få dage - som så til gengæld kan være så meget desto mere intense. Der sker så mange forskellige ting i løbet af et år, at du blot ville blive forvirret, hvis du forsøgte at forstå og rumme det hele på én gang.\nDerfor anbefaler vi, at du gennemlæser årshoroskopet efter mottoet: "Alt har sin tid." Det kan være en god idé at vælge en bestemt periode, som særlig interesserer dig, f.eks. den nuværende eller den kommende måned, og så koncentrere dig om de pågældende temaer. Årshoroskopet tilbyder dig flere velegnede midler til sådan en tidsbegrænset, selektiv udvælgelse: På side tre finder du en indholdsfortegnelse over de aktuelle emner for hver enkelt måned med angivelse af de respektive sider; på side to er alle transitterne fremstillet i en grafisk tabel, igen med relevante teksthenvisninger. De vandrette linjer viser de enkelte transitters varighed, og de små mærker på linjerne viser præcist, hvornår den transitterende planet krydser hen over det respektive punkt i dit fødselshoroskop. De samme grafiske linjer optræder på de enkelte sider i rapporten, men kun for de transitter, der bliver beskrevet på den pågældende side. Og endelig giver appendiks-afsnittet dig en mere udførlig forklaring på den grafiske fremstilling.\nMens du læser de udvalgte steder, så prøv at huske hovedtemaerne for hele året. Hvis du gentager denne fremgangsmåde, skulle du blive i stand til at danne dig et godt overblik over de relevante temaer i en bestemt periode. Du vil dog gentagne gange blive nødt til at acceptere, at der kan dukke helt modstridende ting op side om side. Det forekommer ofte i livet, at vi må rumme meget store modsætninger - i stor målestok såvel som i det små. Og modenhed og visdom består formentlig hovedsagelig i at være i stand til at acceptere modsætningerne og manglerne ved den menneskelige tilværelse.\nSlutningen af januar 2011 indtil begyndelsen af oktober 2011: Dette er ofte en periode præget af enorme frustrationer, hvor man virkelig kan føle, at man støder hovedet imod en mur. Men det kan også være en tid, hvor man udfører en hel del hårdt arbejde. Hvad det bliver, afhænger af, hvordan du omgås energien i denne transit. Transittens grundlæggende betydning er "hæmmet energi", men det kan også blive "disciplineret energi", såfremt du ikke forsøger at klare alt for mange ting på én gang.\nNegativt set kan energien i denne transit fremkalde en følelse af intens irritation. Selv småting synes at gå dig på nerverne, og uheldigvis bliver du ofte konfronteret med andet og mere end småting. Mennesker eller omstændigheder synes at stille sig i vejen for alt, hvad du forsøger at gøre. På arbejdet kan din chef eller arbejdsgiver modsætte sig dine ideer uden at angive nogen egentlig grund. Eller vedkommende kan bebyrde dig med så meget arbejde, at du ikke har tid til noget som helst andet.\nSommetider kan du ende i de mest bitre, egocentrerede skænderier med andre. Det vil være fristende at tilskrive det en eller anden form for sammensværgelse imod dig, men det er formentlig ikke tilfældet. Det er mere sandsynligt, at du - selv med de bedste intentioner - udsender en energi, som føles truende for andre. De kan reagere ved at forsøge at standse dig. Og selvom du slet ikke har til hensigt at optræde truende, så må du virkelig forsøge ikke at få folk til at føle sig truede. Du kan også selv blive et offer for andre menneskers aggressive intentioner, uden at du på nogen måde synes at have lagt op til det.\nProblemet med denne periode er, at energien bliver bremset. Mars' energi ønsker at udfolde sig i alle mulige retninger, men transit-Saturn antyder nogle begrænsninger, som bliver påført den udefra. Du bør kun påtage dig opgaver af et begrænset omfang, men som kræver stor anstrengelse og koncentration på deres felt. Hvis du koncentrerer energien om relativt snævre emner, kan du gøre effektivt brug af den. Men hvis du farer frem med storslåede og vidtrækkende planer, vil du antagelig fremkalde denne transits værste virkninger.\nOgså en anden fare bør nævnes. Kombinationen af Mars og Saturn kan antyde en form for kold, brutal vrede, som du bør undgå. Hvis du bliver vred, så giv luft for din vrede. Lad være med at surmule og blive bitter, end ikke i det skjulte, for det vil kunne fremkalde en lige så vredladen og bitter respons fra andre. Hvis du ikke arbejder med disse følelser hos dig selv, kan du blive et offer for andres brutalitet.\nSlutningen af oktober 2010 indtil midten af august 2011: Dette er en af de mest betydningsfulde transitter i dit liv. I denne periode vil dine personlige ansvarsområder vokse betydeligt, og du vil forsøge at skille dig af med alt det i din tilværelse, som ikke er nødvendigt for at leve op til dem. Derfor vil din dagligdag på én gang blive mere kompliceret og mere enkel. Du fuldfører bestemte opgaver i dit liv og går ind i en fem-otte års periode med relativt stilfærdige forberedelser med henblik på en ny start. Du vil fjerne visse elementer fra din tilværelse og arbejde hårdt på at fuldføre andre.\nUnder denne transit kan du have mindre bevægelsesfrihed end ellers på grund af presset fra omstændighederne og ønsket om at få tingene fra hånden. Gamle opgaver, som aldrig er blevet ført til ende, skal færdiggøres nu. På jobbet kan du blive nødt til at anstrenge dig noget mere for at få arbejdet gjort. Dine overordnede vil muligvis pålægge dig et større ansvar, end du selv ville have foretrukket. Her vil formentlig ikke være tale om nogen synderlig munter periode, men den vil antagelig være ret produktiv. Men start ikke på nogle helt nye projekter, for om få år vil du måske erfare, at du ikke besidder de tilstrækkelige midler eller psykiske resurser til at gennemføre dem. Nøjes med at gøre det ufærdige færdigt, og sørg for at forenkle din tilværelse.\nDine gode personlige kontakter vil antagelig ikke lide noget videre under denne periode, men de dårlige vil bryde helt sammen. Du vil i de kommende år trække dig tilbage fra alt det i din tilværelse, som er unødvendigt, eller som stiller sig i vejen for din udvikling. Dårlige eller vanskelige relationer til andre kan være blandt de ting, der bliver kasserede.\nPrøv at undgå at komme til at opføre en mur imellem dig selv og andre, for det vil der være stor risiko for i øjeblikket. Pligter, ansvar og forpligtelser over for andre udelukker ikke personligt tilfredsstillende relationer, selvom du måtte føle det sådan lige nu. Hvis du unødigt afskærer dig fra andre mennesker, vil du blive ensom og deprimeret. De mennesker, der hører til i din hverdag, vil få stor betydning for dig nu, især fordi du udelukker dem, der ikke gør det. Det vil ofte være en god idé at opsøge ældre menneskers selskab og råd, for de sidder inde med den indsigt og forståelse, som du selv mangler.\nNovember 2010 til december 2012: Denne transit symboliserer starten på en ny indre vækstperiode. Den periode, hvor Saturn krydsede din Ascendant, var en tid, hvor du måtte afskære de sider af din tilværelse, som ikke længere spillede en rimelig rolle, en tid, hvor forskellige projekter blev ført til ende. Mens Saturn fortsætter sin transit igennem dit første hus, vil dine forskellige ansvar stadig føles tunge, men dine resultater vil formentlig også være store. Under denne transit er det ikke nogen god idé at påbegynde nye langvarige projekter, som det vil tage år at gennemføre. Men du bør helt klart køre videre med ting, som kan udføres i løbet af et kortere tidsrum. Brug ikke transitten som en undskyldning for at sidde passivt hen og vente på bedre tider.\nTiden er nu inde til, at du vender opmærksomheden indad. Du har netop afsluttet en fjortenårig periode, hvor din bevidsthed primært var koncentreret om din omgang med andre mennesker, dit sociale liv. Samtidig med at du har opbygget en omfattende ydre omverden, kan du være fuldkommen ubevidst om, hvad der foregår i dit eget indre. Nu er tiden inde til at vende opmærksomheden indad og genskabe en personlig struktur de steder, hvor det måtte være tiltrængt. Denne proces kan tage adskillige år, så forhast dig ikke. Du har lært meget om verden, men nu bør du lære noget om dig selv. Hvad er det, du i virkeligheden ønsker og behøver? Hvad har du lært om dig selv gennem de senere år? Du må forstå, hvem du er, på dine egne præmisser, ikke på andres.\nDa tidspunktet er velegnet til at skue indad, vil det helt klart volde problemer, hvis du har påtaget dig nogle meget omfattende forpligtelser i den ydre verden. Hvis disse pligter forhindrer dig i at bruge energi på dig selv, vil du begynde at få problemer med dem. Du vil måske føle, at du simpelthen ikke har energi til at klare dem; du kan føle dig indesluttet og træt. Er du indadvendt af natur, vil du blive det i endnu højere grad. Ofte oplever folk betydelige nederlag i forbindelse med deres arbejde i denne periode, fordi arbejdet afleder dem fra at beskæftige sig med sig selv.\nDet er et udmærket tidspunkt for alle former for psykoterapi og menneskeligt udviklings- og bevidstgørelsesarbejde. Du har brug for at aflægge alle de ukorrekte og upræcise opfattelser af dig selv, som du har lært fra andre. Du har brug for at vide, hvem du er. Derefter kan du lægge et passende fundament for en rekonstruktion af dit eget indre.\nI det følgende vil du, i kronologisk orden, finde de øvrige af de langsomme planeters transitter. De vigtigste af dem er markeret med et * i overskriften, og de tilsvarende grafiske linjer, som antyder deres respektive tidsspand øverst på siden, er en smule kraftigere end de andre.\nSom det allerede er blevet nævnt i indledningen, bør dette kapitel ikke læses ud i én køre. Vælg en bestemt periode og læs om dens temaer, enten ved at slå dem op i indholdsfortegnelsen (side tre) eller ved at anvende den grafiske tabel (side to), som ligeledes vil henvise dig til de relevante sider.\nSlutningen af november 2010 indtil slutningen af september 2011: Dette vil være en prøvelsernes tid i din tilværelse. Du vil være tvunget til at foretage mange valg med hensyn til, hvilke områder af livet du vil lægge mest vægt på. Vil du arbejde på at opbygge en ny karriere eller fortsætte opbygningen af den gamle? Vil du arbejde på at gøre din helt personlige tilværelse så tilfredsstillende som mulig? Vil du arbejde kollektivt sammen med mange andre mennesker eller alene?\nOfte opstår der en "fremmedgørelseskrise" under denne transit, en pludselig følelse af at være afskåret fra alle andre, som om du har brugt al for megen energi på at forfølge dine helt personlige mål. Dette kan på sin side afstedkomme ensomhedsfølelse og en fornemmelse af at være på afstand af andre, selv dem du holder allermest af. Eller du kan måske pludselig føle, at du ikke længere besidder den nødvendige styrke til at fortsætte i den retning, du har valgt. Frygten for personlig utilstrækkelighed kan fordreje dit udsyn. Alt dette vil sandsynligvis forekomme, såfremt du har forsømt dine personlige relationer i livet. Du kan ikke fortsætte for evigt uden støttende følelsesmæssige relationer til andre, og det er måske netop, hvad du har forsøgt at gøre.\nSommetider kan transitten få den modsatte virkning, og du vil opdage, at forskellige personlige forviklinger har blandet sig utidigt i din stræben efter en personlig målsætning. I så fald vil du afbryde de pågældende forhold og derved få frihed til at følge din egen vej. Det vil her være et spørgsmål om at finde den rette balance imellem dine personlige relationer og din egen fremgang og udvikling i tilværelsen.\nSet fra en helt anden synsvinkel kan denne transit teste dit valg af målsætning. Du kan støde på modstand fra andre, som tvinger dig til at overveje, om dine mål nu også virkelig har værdi for dig. Har de det, kan konflikten med andre eller med omstændighederne vise sig nyttig. Men hvis du opdager, at du egentlig ikke rigtig har hjertet med dig på den vej, du har valgt, så kan du blive nødt til at foretage nogle justeringer og ændre kurs. Det er meget bedre at gøre det nu end om nogle år, hvor du kan have forpligtet dig for meget på en kurs, der ikke passer til dig, og opdage, at du er bastet og bundet. Skal der ske forandringer, så skal det være nu. Det vil muligvis ikke være videre behageligt, men det er muligt.\nSlutningen af maj 2010 indtil midten af november 2012: Tænkning og kommunikation vil være problemfyldte områder i din tilværelse, så længe denne transit varer. Du vil have lettere ved at blive forvirret nu end på noget andet tidspunkt, og det er et meget dårligt tidspunkt at træffe vigtige beslutninger på. Enten misforstår du de forhold, som påvirker din beslutningsproces, eller også kender du ikke alle faktorerne. Det er også muligt, at en eller anden har bedraget dig med hensyn til de faktiske forhold.\nI kommunikationen med andre bør du passe meget på, at det, du siger, fremtræder klart, og hvis du ikke er i stand til at forstå de ting, andre fortæller dig, så anstreng dig for at komme til større klarhed. Der er alvorlig risiko for, at du misforstår andre i øjeblikket, og det kan medføre nogle meget ubehagelige situationer.\nDu vil i højere grad end vanligt være udsat for mærkelige indfald i øjeblikket. Pas på, at du ikke bliver besat af vrangforestillinger, for du vil have meget svært ved at afgøre, hvad der er bedrag og hvad ikke. De velkendte og fornuftige principper, som har styret din tilværelse hidtil, er nok mere pålidelige end nogle helt nye.\nI forbindelse med forretningsaftaler eller andre købs- og salgsforhandlinger bør du være ekstremt forsigtig, for du kan nemt blive narret. I vanskelige aspekter som dette hersker både Merkur og Neptun over tyveri, og offeret kan blive dig. Sørg derfor for, at alt, hvad du køber, er præcis sådan, som du får at vide, og vær altid sikker på at få en garantiseddel, når du køber større ting. Befinder du dig på salgssiden, bør du sikre dig en form for kontrakt med køberen.\nDu kan også være udsat for nogle ejendommelige nervebetonede lidelser i denne tid. Der kan være tale om enten fysisk eller psykisk sygdom. Psykisk sygdom vil formentlig antage form af en besynderlig ængstelse og nervøsitet. Det kan måske hjælpe dig at tage nogle ekstra vitaminer i behandlingen af din nervøsitet, men kontakt først din læge. Du må indse, at alle former for frygt, som måtte dukke op i dig i denne periode, formentlig er helt ubegrundede og alene opstår på grund af en hyperaktiv fantasi.\nPå den anden side kan du godt have egentlige fysiske problemer. Denne transit kan antyde en nervemæssig svækkelse eller en tilstand, hvor dine nervebaner ikke viderebringer de impulser, de skal. Hvis du har alvorlige psykiske problemer, så kan de have en organisk baggrund. Gå til din læge for at få det undersøgt.\nBegyndelsen af januar 2011 indtil slutningen af november 2012: Denne transit understreger de kreative og romantiske sider af din tilværelse. Venus' evne til at bringe kærlighed og kunstnerisk kreativitet tildeles stor styrke gennem transitten fra Pluto.\nDenne transit kan bringe dig et nyt parforhold eller uddybe det gamle. Et nyt forhold, som starter i denne periode, vil være bemærkelsesværdigt ved sit stærke følelsesmæssige engagement. Det vil næppe kunne beskrives som overfladisk eller tilfældigt. Der er en tvangsbetonet kvalitet ved energien, som driver dig og din partner i armene på hinanden, men den er ikke på nogen måde negativ. Det vil blot forekomme jer, at dette forhold var uundgåeligt, og I vil begge erfare, at det vil blive en lærerig oplevelse af den bedst mulige slags. I vil lære meget om de energier i jeres eget indre, som er på færde i jeres forhold. Du vil måske opleve kærligheden som et mindre bevidst fænomen og opdage, at du selv handler ud fra blinde impulser i langt højere grad, end du troede. Denne erkendelse udgør første trin hen imod en større følelsesmæssig bevidsthed.\nDin kreative energi vil blive vakt, og hvis du på nogen måde har talent for kunst, vil du være i stand til at lægge en dybere og mere følelsespræget energi i dine produkter, end du nogensinde før har gjort. Andre mennesker vil anerkende den intensitet, der præger dine værker, og du kan meget vel opnå stor anerkendelse for dem.\nKunst og kærlighed vil have én ting til fælles under denne transit: oplevelsen af dem vil hæve dig op over dagligdagen og ind i en helt ekstraordinær verden, for det er i virkeligheden, hvad du søger. Kunst og kærlighed vil have en betydelig indvirkning på dit liv i øjeblikket og påvirke dit liv mange år frem i tiden.\nFra 16. februar 2011 til 8. marts 2011: Her er tale om en meget behagelig Sol-Jupiter kontakt. Faktisk er den så behagelig, at du vil være tilbøjelig til at læne dig tilbage, nyde den og intet foretage dig. Men i virkeligheden er dette et vigtigt tidspunkt i dit liv, for du vil kunne nå ud til nye områder af tilværelsen og få nye og nyttige oplevelser. Dine kreative potentialer er kolossalt store i øjeblikket, og du vil meget nemt kunne udrette en hel del, som ville volde dig besvær på andre tidspunkter. Dine indre energier er stærke, og du er fuld af selvtillid og føler, at du kan udrette hvad som helst.\nDenne transit indikerer som regel et godt helbred og en følelse af velvære, selvom du kan være tilbøjelig til at tage på i vægt, hvis du ikke passer på. Du vil muligvis ikke have nogen videre lyst til fysiske aktiviteter, men det vil alligevel være en god idé at sørge for at få motion. Bestræb dig især på at komme udendørs. Vandreture kan være en meget nyttig aktivitet i øjeblikket.\nHar du lyst til fysisk aktivitet, især sport, så løb ikke unødige chancer på grund af overdreven selvsikkerhed. Transitten medfører ikke direkte en tendens til uheld, faktisk er den temmelig "heldig" for de fleste. Men den kan give dig en tendens til at overvurdere din egen formåen, og hvis der er andre kræfter på spil, som gør dig modtagelig for uheld, så kan transitten få en negativ effekt.\nTransitten ledsages ofte af faktiske eller rent mentale rejser. Tag dig tid til at udvide din forståelse af verden omkring dig. Du interesserer dig stærkt for ideer, der adskiller sig fra det, du normalt møder og kender, og du er langt mere tolerant over for andre måder at leve på. Selv træk, der normalt irriterer dig hos folk, går dig ikke på i øjeblikket. Og din humor er langt større end vanligt, så du vil kunne nyde livets dans i hele dens fylde.\nFra 8. marts 2011 til 27. marts 2011: I denne periode vil du forsøge at komme til at gro på forskellig vis igennem dine nærmeste relationer til andre mennesker. Du vil prøve at skabe kontakter, som virker fremmende på din tilværelse, ikke af selviske grunde, men ud fra et ægte ønske om gensidig vækst. Ofte kan der på dette tidspunkt dukke en person op i din tilværelse, som tilbyder at hjælpe dig på en eller anden måde, sædvanligvis via et partnerskab.\nI forbindelse med forretninger kan det således være et umådelig gunstigt tidspunkt at indgå partnerskab eller kontrakt med en eller anden på. På det personlige plan vil du samarbejde tættere med et andet menneske, end du plejer, og det vil fungere godt for jer begge. Hvis andre ting understøtter det, vil du kunne møde én, som vil komme til at betyde meget for dig rent kærlighedsmæssigt, men det er dog ikke det almindeligste resultat af denne transit.\nEr du gift, vil dit ægteskab antagelig fungere bedre end normalt i øjeblikket. Du og din partner vil være ivrige efter at hjælpe hinanden med at gro og at fremme hinandens interesser på alle mulige måder. Du ønsker ikke at begrænse din ægtefælle eller selv at blive begrænset af vedkommende på nogen som helst måde. Da du udmærket forstår behovet for frihed til personligt selvudtryk inden for forholdets rammer, så vil du også forsøge at finde nogle måder at tilvejebringe denne frihed på. Hvis dit ægteskab i almindelighed ikke fungerer særlig godt, kan denne transit have to forskellige virkninger. Enten kan den afstedkomme en bedring i forholdet, så det holder op med at være så problematisk, eller også kan den gøre din frihedstrang så stærk, at du helt bryder ud af forholdet. I begge tilfælde vil selve problemet være ryddet af vejen. Og ethvert skibbrudent ægteskab, som opløses under denne transit, vil formentlig gøre det i en venlig atmosfære.\nMarts 2011 til marts 2012: I denne periode kan dine intime og personlige møder med andre mennesker vise dig bestemte aspekter af dig selv og af verden omkring dig. I det store og hele begunstiger denne transit dannelsen og bevarelsen af alle slags partnerskaber, herunder også ægteskab. Selvom transitten i sig selv ikke specielt indikerer ægteskab, så vil den få et evt. ægteskab til at fungere godt i øjeblikket.\nUnder denne transit vil du møde mennesker, som kan hjælpe dig på forskellig vis. Du vil nærme dig alle relationer med en forestilling om, at du og den anden person bør hjælpe hinanden. Du er ikke tilbøjelig til at ville klare tingene på egen hånd lige i øjeblikket, og det vil også være klogt af dig ikke at gøre det. Du har stærkt brug for et andet menneskes hjælp, ikke fordi du selv er svag, men fordi den anden vil kunne komplettere din personlighed.\nTidspunktet er også velegnet til at tilkalde professionel assistance af en eller anden art, især juridisk, men også fra en læge, konsulent eller personlig vejleder. Skal du i retten i denne periode, vil resultatet formentlig blive positivt, især i civile søgsmål, selvom det selvfølgelig er vigtigt, at du sørger for at være dækket ind på alle områder. Tag ikke transitten for givet, for du vil kunne overse en detalje, som så siden kan spænde ben for dig. Forsøg heller ikke at få mere ud af det, end du tilkommer, og lad være med at overvurdere resultatet. Det vil blot give dig problemer. Som alle andre Jupiter-transitter kræver også denne, at man udviser et vist mådehold, såfremt man skal have mest muligt ud af den.\nEftersom Jupiter refererer til fremmede steder og personer, så kan denne transit indikere et partnerskab eller nært forhold til en udlænding. Eller den kan indikere et forhold til én, hvis baggrund er så forskellig fra din, at du må udvide din synsmåde og din verdensforståelse for overhovedet at omgås den pågældende. Ethvert intimt forhold, der starter i øjeblikket, vil afgjort have en bevidstgørende indvirkning på dig. Med andre ord, forholdet giver dig ikke lov til at opretholde dit hidtidige snæversyn.\nHvis du gifter dig under denne transit, vil din partner formentlig være en anelse ældre end dig og allerede være ret veletableret. Din respekt for vedkommende vil være en af hovedårsagerne til, at du føler dig tiltrukket af ham eller hende. Det er et tegn på, at den pågældende har større livserfaring end du selv.\nFra 24. marts 2011 til 12. april 2011: I denne periode vil du forsøge at udrette noget af betydning for dit arbejde eller din karriere. Du vil ikke finde det tilfredsstillende at fortsætte, som du hidtil har gjort, og dine ambitioner vil være større end ellers. Det kan i det lange løb være godt eller skidt, afhængigt af hvordan du bærer dig ad med at opnå fremgang. Positivt betragtet kan transitten hjælpe dig med at overvinde tidligere hæmninger, som hovedsagelig var begrundet i frygt og mangel på selvtillid. I øjeblikket føler du dig i stand til at udføre store ting og er villig til at arbejde for det. Transitten afstedkommer normalt en udpræget optimisme og selvtillid, men du bør passe på, at du ikke kommer til at overdrive. Dit liv vil ikke kunne fungere, hvis du forsømmer de vigtige detaljer i dagligdagen. Lad derfor ikke dine aktuelle, tilsyneladende vigtigere gøremål foranledige dig til at overse disse andre aspekter af tilværelsen.\nMen denne transit kan også antyde et inflateret ego, en tilstand, hvor man tillægger sig selv kræfter og talenter, som langt overstiger éns virkelige evner. I sjældne og ekstreme tilfælde kan sådan et menneske ligefrem anse sig selv for at være noget nær guddommelig. Men for de fleste kommer det simpelthen til udtryk som en overvurdering af egne evner. Vær forsigtig med ikke at påtage dig mere, end du kan overkomme. Der ligger så megen positiv energi i denne transit, at det ville være synd at øde den bort på stolthed, tåbelig arrogance og overvurdering af egne evner.\nFra 30. marts 2011 til 18. april 2011: Her er tale om en umådelig sprudlende transit, som giver dig tendens til at udføre alting med meget store armbevægelser. Dit energiniveau er højt, og du er ambitiøs i alt, hvad du gør. Du har et stort behov for at udfolde dig fysisk, men pas på, at du ikke kommer til at handle overilet. Disciplin og selvkontrol er nødvendig, uanset hvad du kaster dig ud i.\nOvervurdér ikke dine egne evner, hverken over for dig selv eller over for andre. Du er i stand til at yde temmelig meget under denne transit, men du behøver ikke at overdrive. Det er især vigtigt, at du ikke narrer dig selv med hensyn til dine egne evner, for du vil formentlig forsøge at udrette det umulige og højst sandsynlig overanstrenge dig derved. Af samme grund bør du ikke tage unødige chancer. Den almagtsfølelse, som transitten eventuelt bibringer dig, er ikke realistisk, i det mindste ikke i det omfang du oplever den.\nSommetider kan transitten antyde en konflikt med andre, hvor du måske forsøger at bryde med den andens restriktioner. Det er svært at afgøre sådan rent generelt, om din vurdering af situationen er korrekt, dvs. om den anden virkelig kræver for meget af dig eller lægger for store begrænsninger for dig. Derfor bør du undersøge sagen meget nøje, inden du handler. Du har et stort behov for at hævde dig og gøre dig gældende i øjeblikket, men gem det til situationer, hvor det kan fungere konstruktivt. Undgå at handle impulsivt; det vil kun skabe unødige vanskeligheder for dig.\nPå den anden side medfører denne transit også et ægte mod. Forskellen på mod og dumdristighed består i simpel selverkendelse, og selverkendelse må du have for at få denne transit til at fungere positivt. Hvis du er rolig og fattet i alt, hvad du foretager dig, så kan det blive en periode, hvor du fejrer store triumfer, hvor du overvinder alle forhindringer og udretter ting, du ellers ville føle dig ude af stand til at gennemføre. Er du tvunget til at forsvare dig, så kan du også gøre det, og det på en måde, som gør din fremtidige omgang med dine opponenter konstruktiv i stedet for destruktiv. Men det lykkes kun, hvis du holder hovedet koldt.\nFra 26. april 2011 til 5. maj 2011: Her er tale om en periode i din tilværelse fuld af balance og fred, hvor alle dine gøremål synes at forløbe glat og uden de store anstrengelser fra din side. Det er en periode, hvor du kan slappe af og tage den med ro for en stund i erkendelsen af, at din tilværelse fungerer, som den skal. Det er også en tid, hvor tingene synes at gro uden den helt store indsats - der er vækst i din bevidsthed, i dit erhverv, i dit sociale liv og overalt, hvor du føler, at personlig vækst er vigtig.\nMen i virkeligheden er der ikke tale om en periode, hvor du blot skal more dig. Selvfølgelig skal du også det, men du bør også undersøge din tilværelse for at finde ud af, hvor det er nødvendigt at foretage sig noget. Det er vigtigt at tænke på disse ting lige nu, fordi den indre balance, som præger denne transit, sætter dig i stand til at betragte dig selv på en rimelig rolig og uhildet måde. Det er meget sværere at få tingene på afstand, når man befinder sig midt ude i store og muligvis kaotiske forandringer.\nSlutningen af maj 2011 indtil slutningen af december 2011: I denne tid bør du ikke sidde og vente på, at tingene skal ske af sig selv. Du kan få meget ud af denne periode, såfremt du taler med folk, holder øje med dine muligheder, især de forretningsmæssige, og kigger efter gode ting at købe eller sælge. Transitten bibringer dig en evne til at se begivenhederne klart og lægge kloge planer, som vil tjene dig godt på de nævnte områder.\nSlutningen af juni 2011 indtil begyndelsen af marts 2012: Her er tale om en af de mest behagelige af alle transitter, let og ubesværet og ret kortvarig. Du er munter og selskabelig i øjeblikket og ønsker at tilbringe så megen tid som muligt sammen med andre. Det er en transit, som er egnet til at tage på ferie eller deltage i sociale sammenkomster og andre former for fornøjelser og morskab. Den vil næppe lokke mere alvorlige bestræbelser ud af dig, for du er tilbøjelig til at være behageligt doven og uforetagsom. Der hviler også et anstrøg af selvforkælelse over transitten. Pas på ikke at spise og drikke for meget. For trods det behagelige ved denne transit, kan du bagefter få det ret dårligt.\nDu er så heldig i øjeblikket at besidde evnen til at gøre andre glade, hvis de er ulykkelige eller nedtrykte, og følgelig vil andre mennesker nyde at være sammen med dig. Du får måske mulighed for at gøre dem en tjeneste, som vil blive gengældt en anden gang. Og da du er i et generøst og gavmildt lune, så har du ikke noget imod at gøre det.\nNu og da kan transitten antyde starten på et nyt kærlighedsforhold, men det er dog mere sandsynligt, at der er tale om et midlertidigt, flirtende møde med det modsatte køn. Et forhold, som starter under denne transit, vil antagelig komme til at fungere godt for dig.\nI visse tilfælde kan denne transit være tilbøjelig til at tiltrække penge eller andre materielle resurser. Men sid nu ikke blot tilbagelænet og læg planer om, hvordan du skal bruge denne uventede appelsin i din turban, sådan som mange mennesker vil være tilbøjelige til under denne transit. Her er tale om en mulighed, men blot én blandt mange og ikke den mest sandsynlige.\nFaktisk er der større sandsynlighed for, at du kommer til at bruge penge på ting, som du anser for smukke. Andre vil dog muligvis ikke bifalde din smag i øjeblikket, for den tenderer mod det prangende eller direkte smagløse. Pas på, at du ikke kommer til at hænge på noget, som vil støde din egen smag i mere ædruelige stunder.\nBegyndelsen af juli 2011 indtil midten af marts 2012: Dette kan være en udmærket transit, men du bør være på vagt over for nogle faldgruber, som kan ophæve dens gunstige virkning. Fundamentalt set er transitten en afprøvning af din selvdisciplin og selvkontrol. Hvis du ikke ejer selvbeherskelse, vil du reagere på transitten ved at overdrive på en eller anden måde, overskride dine grænser eller leve i en indbildt lykkeverden, hvor du forestiller dig, at intet kan gå galt. Eller du kan finde på at formøble nogle værdifulde resurser blot for siden at erfare, at du ikke har midler nok til de ting, du behøver. Der kan sommetider opstå en følelse af, at lykken vil bringe dig alt, hvad du har brug for, uden at du selv behøver at anstrenge dig det mindste; men også dette er en fejlslutning.\nTransitten kan imidlertid også give dig en reel chance for ægte vækst og øgede muligheder. Det afhænger af, hvor stor selvkontrol du besidder. Du bør vide, præcist hvor du befinder dig, og hvad der er dine reelle behov, for at få størst muligt udbytte af denne transit. Og du bør også indse, hvornår du ikke kan klare mere. Fidusen består i at vide, hvornår man skal sige stop.\nSommetider opmuntrer denne transit til ego-inflation og overdreven stolthed. Der hviler et arrogant skær over Jupiters negative udtryk. Pas på, at du ikke kommer til at optræde på en overlegen måde, for i så fald vil du komme til at opildne folk, som forsøger at skubbe dig et trin eller to ned ad rangstigen. Også her bør du vide, hvornår du skal holde inde.\nTransitten indgyder dig en følelse af stor selvsikkerhed, som tillader dig enten at gå fremad i en nøje erkendelse af, hvad du foretager dig, og hvor dine begrænsninger ligger, eller at optræde arrogant og overskride dine beføjelser. Under alle omstændigheder vil transitten afprøve din selverkendelse, og jo større viden du har om dig selv, desto bedre vil transitten fungere for dig.\nUnder visse omstændigheder kan denne transit udløse konflikter med loven eller med andre i form af en retssag. Uanset om du vinder eller taber, så lad være med at spille fornærmet Kong Gulerod. Prøv i stedet at finde ud af, præcist hvor problemet ligger, og find frem til en løsning, der tilfredsstiller alle parter.\nJuli 2011 til december 2012: Med Jupiter i dette hus vil du sandsynligvis blive begunstiget via andre menneskers resurser. Derfor er det også et godt tidspunkt et engagere sig i et forhold, hvor du og den anden part skal deles om jeres resurser, f.eks. et forretningspartnerskab. Det vil også være et godt tidspunkt at ansøge om et lån i banken, medmindre der samtidig er en anden transit, der virker hæmmende ind på dette. Generelt vil andre mennesker være mere villige end normalt til at hjælpe dig på den ene eller den anden måde.\nBetragtet på et helt andet niveau, så vil der optræde mange stærke, men også gunstige forandringer i din tilværelse i øjeblikket. Det vil måske ikke altid fremgå lige tydeligt, men alle tilfældige chancer, der opstår i øjeblikket, vil være positive og vil gøre din tilværelse rigere og mere udbytterig i det lange løb. Transitten vil også give dig en langt større forståelse for de psykologiske mekanismer, der er på færde i dit liv. Hvis du for nylig har været igennem en periode med psykisk stress, eller du står over for sådan en periode i øjeblikket, så vil transitten støtte din indre helbredelsesproces.\nEn transit der nærmer sig, fra begyndelsen af september 2011, indtil begyndelsen af april 2012: Denne transit indgyder dig en stærk trang til selvudtryk ved at foretage dig noget, som adskiller sig klart fra dine normale gøremål. Du har brug for at opleve en ny slags frihed i dit liv og opdage dimensioner af tilværelsen, som du ikke tidligere har kendt. Det kan antage form af en søgen efter en indre sandhed på det metafysiske eller filosofiske plan, eller det kan ske i form af en ny aktivitet i din tilværelse.\nDu vil under denne transit være langt mere modtagelig over for nye ideer end ellers, og du bør nok passe lidt på med at engagere dig i noget, blot fordi det er nyt. Men som regel vil denne trang til forandring fungere konstruktivt, og den vil formentlig bekomme dig vel. Her er tale om en af de transitter, som på en positiv måde forhindrer dig i at gro fast i trummerummen.\nNogle gange kan transitten antyde en uventet ny mulighed eller et decideret held, som synes at opstå fuldkommen ud af det blå, og som overrasker dig totalt. Ofte er der tale om en pludselig forandring eller en hændelse, som giver dig en ny chance på en eller anden måde. Det kan være en uventet appelsin i din turban, en forfremmelse eller endda et pludseligt og tilfældigt møde med et andet menneske, som viser sig at være til gavn for dig. Hvis der opstår sådan en hændelse, så bør du absolut udnytte den. Dette er et af de få tidspunkter i livet, hvor du ikke bør standse op og overveje tingene omhyggeligt, før du handler. En afgørelse som denne kræver ofte omgående handling.\nDet er også en af de få transitter, der kan bringe virkelig held i spil. Men husk, at transitten vil kun få denne virkning, såfremt du i forvejen er rimelig heldig i den slags situationer. Hvis du normalt har uheld i spil, så vil transitten antagelig ikke kunne påvirke dig positivt.\nDenne transit sætter dig også i stand til hurtigt at sætte dig ind i nye tankebaner. Du vil kunne lære nye ting hurtigere, end du plejer under denne transit, og du vil meget hurtigt opdage det overordnede mønster i tingene. Lejlighedsvist kan transitten antyde en heldig opdagelse eller opfindelse.\nMidten af oktober 2011 indtil slutningen af juni 2012: Denne periode i dit liv er præget af balance og orden. Du kan være nødt til at arbejde hårdt for at få noget økonomisk ud af tingene, men i det mindste er dine aktiviteter da i orden. Dit forretningsliv eller erhvervsliv er velorganiseret, og du vil bevæge dig roligt og vedholdende frem mod målet. Den vinding, du opnår i øjeblikket, skyldes ikke lykketræf, men er det solide resultat af en god tilrettelægning.\nDin største fordel i øjeblikket er, at du klart kan se, hvordan de forskellige områder af din tilværelse fungerer. Du forstår reglerne, og du er villig til at overholde dem. Din holdning til tilværelsen er pragmatisk og praktisk. Du er i højere grad end ellers indstillet på at acceptere situationen, som den er, samtidig med at du tålmodigt arbejder på at forbedre den. Du befinder dig nu i en position, hvor du skal træffe nogle vigtige valg, som vil få stor indflydelse på din fremtid.\nDin arbejdsgiver, chef, eller andre autoritetspersoner kan hjælpe dig lige nu. På andre tidspunkter kan de pågældende have virket som hindringer på din vej mod forfremmelse, men nu er de særdeles villige til at hjælpe dig. Det skyldes til dels, at du klart tilkendegiver, at de vil vinde ved at støtte dig. Du er i langt højere grad end ellers indstillet på en ægte given og tagen. Og når andre opdager det, vil de være mere villige til at arbejde på din side.\nTiden er inde til at sikre og underbygge forskellige sider af din tilværelse. Læg penge til side til fremtiden, foretag investeringer eller køb en livsforsikring. Forson dig med de vanskelige sider af dit liv eller med de mennesker, som udgør en mulig kilde til problemer. I en ikke alt for fjern fremtid, når Saturn går i kvadrat eller opposition til din fødsels- Jupiter, vil du få svært ved at håndtere de løse ender, som du måtte efterlade nu. I øjeblikket er du tilstrækkelig fremsynet til at kunne erkende dette og foretage de nødvendige justeringer.\nDet følgende afsnit præsenterer dig for et udvalg af de hurtigtgående planeters transitter, også her i kronologisk orden. Der er mangfoldige transitter fra Solen, Merkur, Venus og Mars. De er imidlertid kun af betydning, hvis de udviser en tematisk eller kronologisk sammenhæng med nogle af de vigtige af de langsomme planeters transitter. Alle de hurtige planeters transitter, som du finder nedenfor, opfylder denne betingelse.\nEfter hver transit findes der anført en note med små bogstaver, som henviser til de relevante transitter fra de langsomme planeter. De hurtige planeters transitter udløser ofte en tilsvarende transit fra en af de langsomme. De dage, hvor den hurtigtgående planets transit foregår, kan temaet for den tilsvarende langsomme planets transit blive af særlig stor betydning, også selvom sidstnævnte som helhed varer flere måneder eller måske år.\nDen 26. januar 2011: Denne transit kan være temmelig besværlig. Du har tendens til at være nærtagende og irritabel og er tilbøjelig til at opfatte så godt som enhver udtalelse fra andres side som en provokation. Og du vil gøre din holdning så klar over for andre, at de vil gå på listesko for ikke at få dig til at eksplodere. Enhver, der krydser din vej i dag, vil blive sat på plads ganske eftertrykkeligt.\nDen værste måde at behandle denne transit på, men desværre også den du højst sandsynlig vil gribe til, er at identificere sig med det, man selv mener eller tænker. Det vil få dig til at reagere, som om dit liv var truet, hvad det naturligvis ikke er. Skulle du blive nødt til at forsvare dine synspunkter, så kan denne transit komme dig til gavn, men lad være med at opsøge eller skabe konflikter, hvor der ingen er.\nLigesom det gælder for de fleste andre transitter, så kan du også opleve denne transit i projiceret form; dvs. du kan være nødt til at omgås andre mennesker, som reagerer irritabelt eller defensivt. Vær omhyggelig med, at du ikke ubevidst udsender nogle subtile signaler, som tiltrækker den slags mennesker.\nDenne transit kan indikere en adfærd, som kan tiltrække uheld. Hvis du ikke passer på, så er der reel fare for brandulykker, især med hensyn til dine arme og ben, eller mens du går eller kører. Men det vil formentlig ikke ske, uden at du er blevet advaret først. Det normale vil være, at du føler en stærk indestængt vrede, som om der er en energi inden i dig, som kæmper for at komme ud. Hvis du oplever, at du reagerer impulsivt uden nogen som helst rimelig grund, så prøv at undgå at køre bil eller rejse på andre måder, hvor det er dig selv, der fører rattet. Vær også forsigtig med våben og skarpe genstande. Ulykker under denne transit skyldes ikke "sort uheld", men undertrykt fjendtlighed og aggression. Af mangel på ydre udtryk kan disse følelser vende sig imod dig selv.\nDen 6. februar 2011: I dag vil du have nemt ved at være dig selv. Du bør dog helst arbejde alene og i din egen interesse. Det er ikke sådan, at du bliver fjendtlig eller vred over for andre, der bliver involveret i dit arbejde, men du har ikke lyst til at være afhængig af at få støtte eller opmuntring fra andre lige nu.\nDin tilværelse er utvivlsomt fuld af projekter, som du har påbegyndt på forskellige tidspunkter i livet. Du er muligvis ikke altid klar over deres betydning, og måske handler du fuldkommen ubevidst på visse områder, men alligevel er disse projekter vigtige. Tiden lige nu er velegnet til at tage dem i nærmere øjesyn og finde ud af, hvilken tilstand de er i. Eller, hvis du ikke er helt klar over, hvad det er du foretager dig, så prøv at finde ud af det. Hvad er det, der motiverer dig? Hvad er det, du prøver at opnå? I den allernærmeste fremtid vil du rende ind i problemer, så jo større forståelse du har af, hvad det er du foretager dig, desto bedre.\nHvis du er nødt til at tage nogle nye initiativer i tilværelsen for at udligne en eventuel opstået ubalance, så er tiden inde nu. Hvis ikke, så brug hovedparten af din energi til at grundfæste de projekter, du i øjeblikket er involveret i. Følg dine egne betingelser og behov i stedet for andres, og prøv at få dem til at fungere meningsfuldt i din dagligdag lige nu.\nDen 7. februar 2011: Det er et godt tidspunkt at tage initiativ til at starte et nyt projekt. Det vil gå godt, for du vil have den fornødne indsigt og energi til at gennemføre det. Mars er en jeg-orienteret planet, og du vil derfor føle størst motivation over for opgaver, som bringer dig personlig anerkendelse, og gennem hvilke du kan udtrykke dig individuelt.\nEr du involveret i et projekt, som midlertidigt er sat i stå, så vil du i øjeblikket være i stand til at genoptage arbejdet langt mere effektivt end før. Hvis du har forsøgt at udføre noget, men har savnet de rette omstændigheder, så skulle denne transit nok kunne få sat gang i tingene. Arbejdet vil ikke hæmme din udfoldelse, sådan som det ellers så ofte er tilfældet.\nDenne transit ledsages som regel af en øget selvsikkerhed, så hvis du har til opgave at præsentere et projekt for andre, så vil du være i stand til at gøre det effektivt lige i øjeblikket. Du vil også have langt større held til at forfølge dine egne interesser end ellers. Alt, hvad du foretager dig i øjeblikket, vil bibringe dig større selvsikkerhed sammen med det ekstra gå-på-mod og den selvtillid, som du vil have behov for fremover, hvor tingene måske ikke vil forløbe helt så glat. Den værste måde at behandle denne transit på er formodentlig at gøre ingenting, for i så fald går du glip af muligheden for at bevise dit eget værd over for dig selv.\nMidten af marts 2011 indtil midten af april 2011, især den 16. marts 2011: I denne periode vil du søge efter øget mental inspiration gennem kontakten med andre mennesker, sandsynligvis i form af samtaler eller debatter. Så længe det ikke udvikler sig til direkte stridigheder, vil du sandsynligvis have fornøjelse af at deltage. Du vil også kunne kontakte andre mennesker for at høre deres mening om et eller andet emne. Det er et godt tidspunkt at konsultere en ekspert eller rådgiver på, f.eks. en sagfører, læge, psykolog eller en ekspert inden for et bestemt forretningsfelt. Dagen er også velegnet til forhandlinger med andre vedrørende indgåelse af kontrakter eller forretningsaftaler. Din tankegang er rimeligt klar, og du føler dig tiltrukket af mennesker med samme tendens. Dette gør det muligt for dig og den anden part at udtrykke tingene meget klart over for hinanden, uden at efterlade for mange løse ender.\nUdvekslingen mellem dig og din ægtefælle eller din partner vil være god i dag. Det er et godt tidspunkt at få lettet sit hjerte på, hvis der på det seneste har været noget, du har haft vanskeligt ved at give udtryk for. Og andre vil kunne gøre det samme over for dig, så i øjeblikket vil du kunne befinde dig i såvel giverens som modtagerens rolle i forbindelse med en vigtig samtale.\nDen 27. marts 2011: Tidspunktet er velegnet til samtaler om kærlighed og parforhold. Transitten vil hverken forbedre eller forværre samtalen, men den vil sikre, at der er udvikling i samtalen. Du vil tænke meget over dine forhold til andre og have lyst til at drøfte dem, ikke blot kærlighedsforhold, men også venskaber og andre typer af forhold.\nDin personlige Merkur-side tager ikke følelsesmæssige emner videre seriøst i øjeblikket. Den kan lide at snakke og udveksle intellektuelt uden at bekymre sig om de følelsesmæssige konsekvenser. Vær derfor forsigtig med, hvad du siger om dine venner og dine kære under denne transit. Én og anden kunne tage dine henkastede bemærkninger alvorligt, og du kan uafvidende komme til at såre andre. Vær opmærksom på denne tendens hos dig selv, såfremt du drøfter noget med dem, du holder af. Her er tale om en af de mindst emotionelle af alle Venus' transitter.\nDen 18. april 2011: Dette er den af alle transitter, som har den største tendens til at afstedkomme konflikter! Punktet lige over for Ascendanten, også kaldet Descendanten, angiver bl.a. åbne fjendskaber og konflikter. Alt, hvad du forsøger at gøre i øjeblikket, vil sandsynligvis støde på stærk modstand fra alle, der har blot den mindste grund til at modarbejde dig. Du må kæmpe for det, du ønsker, medmindre du mestrer de smarte metoders kunst bag kulisserne. Jeg-energierne kører i højeste gear i alle dine direkte konfrontationer med andre, og i mange tilfælde vil alt, hvad du kan gøre, være at forberede dig på konfrontationerne og give udtryk for alle de spændinger, der måtte være. Her er tale om en alvorlig konflikt imellem dit behov for at gøre dig personligt gældende og dit behov for at være sammen med andre.\nSelv partnerskaber, som normalt forløber nogenlunde glat, kan give problemer. Du kan blive nødt til at forholde dig til en partner eller ægtefælle, som forsøger at dominere dig, eller måske er det dig, der ønsker at styre tingene. Det vil i hvert fald resultere i en meget intens magtkamp. Der er mulighed for at kanalisere energien fra denne transit over i en meget energifyldt fælles indsats, men kun hvis I begge er sikre på, at det tjener jeres interesser. Ingen af jer ønsker nemlig at komme til at spille andenviolin.\nDen 1. maj 2011: Denne transit er umådelig favorabel for dine nære relationer og alle slags møder på tomandshånd. Dit ægteskab eller parforhold vil fungere glat i dag, og I vil begge vise hinanden megen kærlighed. Er der problemer imellem jer, kan I udbedre dem i dag, for ingen af jer har lyst til at skændes. I vil begge to være langt mere interesserede i at holde fred.\nPå den anden side er det også et glimrende tidspunkt at gøre et godt indtryk på en ny bekendt. Hvis du arbejder i et partnerskab, hvor jeres indbyrdes fred er af afgørende betydning for den fælles succes, vil denne dag være udmærket. Alle de mennesker, du normalt har svært ved at omgås, vil være nemme at have med at gøre i dag.\nTiden er ikke egnet til at være alene. Du er i humør til at være sammen med andre, og dagen vil ikke føles fuldstændig, medmindre du deler den med nogen. Tiden er inde til, at du bliver opmærksom på, i hvor høj grad din følelse af personlig helhed og sammenhæng afhænger af andre.\nMidten af juli 2011 indtil midten af september 2011: Denne Merkur-transit får dig til at tænke over dine mål og forventninger til livet. Du vil undersøge dine idealer for at finde ud af, hvor godt de tjener dine formål, og i hvor høj grad du har nået dem. Du bør også overveje, om dine idealer nu også virkelig er dine, eller om de, i det mindste delvist, udgør andre menneskers mål, som du blot har overtaget som dine egne. Skulle det sidste være tilfældet, så find ud af, om disse mål nu også passer til dig.\nDette hus drejer sig om gruppeidealer og gruppenormer og generelt også om din egen position i en eventuel gruppe. Du bør derfor granske din egen holdning til grupper lidt nøjere. I øjeblikket har du behov for og vil også komme til at opleve en større verbal og intellektuel udveksling med dine venner og med de grupper, du måtte være forbundet med.\nDet vil især kunne hjælpe dig at drøfte dine problemer med dine venner og derved nå frem til en mere objektiv anskuelsesvinkel. Blot bør du huske, at dette at tale tingene igennem med vennerne ikke betyder, at du dermed frigør dig fra de fordomme og forudfattede meninger, som præger hele gruppen.\nSlutningen af juli 2011 indtil begyndelsen af september 2011, især den 28. juli 2011, 8. august 2011 og 9. september 2011: Denne transit begunstiger enhver form for mental aktivitet og kommunikation med andre. Din opfattelsesevne er skærpet, og du er i stand til tydeligt at formulere og udtrykke ideer på en sådan måde, at andre nemt kan forstå, hvad du mener, hvilket måske ellers kunne volde dig besvær. Din forstand fungerer udmærket og gør dig i stand til at følge enhver mere indviklet argumentation, som andre måtte præsentere dig for. Da du har øje for fejlslutningerne i andre folks ræsonnementer, vil du antagelig ikke lade dig forføre af besnærende argumenter.\nMen samtidig er din nysgerrighed vakt. Du er interesseret i at få indsigt i uvante kendsgerninger og nye ideer. I dag har du mulighed for at tale med folk om ting, som virkelig betyder noget for dig, selv emner, som almindeligvis er alt for følelsesladede til, at de er nemme at diskutere. Merkur i konjunktion med Merkur bibringer dig en større grad af uafhængighed og objektivitet, så du kan holde dit følelsesmæssige engagement i diskussionen af bestemte spørgsmål nede på et rimeligt niveau. Men under denne transit vil du også kunne øde tiden bort med tom snak. Det er grunden til, at du bevidst bør anstrenge dig for at komme til at tale om ting, der betyder noget for dig. Gør du ikke det, vil Merkurs kommunikation ikke nødvendigvis komme til at handle om noget særligt.\nI overensstemmelse med denne transit er dagen i dag viet til nye tiltag. Et nyt år er begyndt i din personlige kalender, og de indflydelser, du fornemmer i dag, vil påvirke hele det kommende år. Det betyder dog ikke, at hele året vil blive en skuffelse, hvis dagen ikke forløber helt, som du har planlagt.\nDu modtager ny inspiration fra dit eget indre energicenter, symboliseret ved solen. Ethvert nyt forehavende, du starter nu, vil komme til at ride på denne nye energibølge og vil højst sandsynlig få en positiv udgang. Alt, hvad du påbegynder eller foretager dig i dag, vil mere end noget andet bære din personligheds præg. Dette er dagen, hvor du kan gøre dig gældende på ny.\nDen 29. september 2011: Denne transit fremkalder en stærk tiltrækning og et stærkt begær efter det modsatte køn. Du vil være mere aggressiv end normalt i forsøget på at gå ud og finde en partner. Transitten er ofte tegn på en stærk fysisk lidenskab. Under denne transit vil et sexuelt forhold være yderst tilfredsstillende for begge parter.\nSelv uden sex vil du være glad for at være sammen med andre. Du føler dig mere levende og tiltrækkende end normalt og kan meget vel blive selskabets midtpunkt. Du vil gøre dig store anstrengelser for at opnå andres påskønnelse under denne transit, så stærkt er dit behov efter kærlighed.\nBegyndelsen af oktober 2011 indtil slutningen af oktober 2011: På denne tid af året vil du være mere optaget af personlige gøremål og mindre af verden omkring dig. Denne periode er selvcentreret på en positiv måde, for det udspringer ikke af selviskhed, men af et ægte behov for at betragte dig selv og finde ud af, hvad du har brug for for at kunne udvikle dig.\nTransitten indikerer en periode, hvor du kan projicere dig selv ud i omverdenen mere kraftfuldt end ellers. Det er et fremragende tidspunkt til at gøre indtryk på andre, men du bør være forsigtig, for du vil nok ikke være synderlig opmærksom på deres behov. Af samme grund kan du have svært ved at samarbejde med andre under denne transit. Hvis dine bestræbelser på at arbejde sammen med andre om et eller flere projekter ikke synes at komme nogen vegne i øjeblikket, så burde du måske udsætte dem til senere. Du bør først og fremmest koncentrere dig om det, denne transit handler om, nemlig oplevelsen af dig selv på det rent personlige plan.\nDu vil have et stort behov for at udtrykke dig i øjeblikket, og det er et fuldkommen legitimt behov. Det tjener intet formål at fornægte sine egne behov til fordel for misforstået pligtfølelse. Der er tidspunkter, og dette her er ét af dem, hvor vores primære forpligtelse gælder os selv, og hvis du ikke opfylder denne forpligtelse, så vil du heller ikke være til nogen gavn for andre.\nDen 15. oktober 2011: Normalt er her tale om en meget behagelig transit uden de store vanskeligheder. Du søger underholdning og behagelige rekreative aktiviteter, og du har formodentlig ikke megen lyst til at arbejde. Faktisk er transittens eneste fejl netop, at den ikke medfører nogen videre selvdisciplin og arbejdslyst. Du vil være mere interesseret i at have det godt og nyde livet end i at udrette noget. Det er klart, at dette kan fungere såvel positivt som negativt; det afhængiger af omstændighederne.\nTransitten er normalt velegnet til alle former for socialt samvær og for at komme godt ud af det med folk. Dine kærlighedsrelationer vil blive påvirkede i gunstig retning. I de gamle bøger beskrives transitten ofte som én, der medfører skandaløse kærlighedsaffærer, men det forudsætter naturligvis en temmelig viktoriansk moral.\nDu vil ikke være særlig selvhævdende i dag. Hvis du havner i en konflikt med en eller anden, så indgår du hellere kompromis end indleder et slagsmål. Sørg blot for ikke at opgive noget, der har betydning for dig. Der findes situationer, hvor den bedste løsning ikke nødvendigvis består i at slutte fred. Og trangen til at slutte fred kan også i højere grad udspringe af et ønske om at undgå konflikter end af en egentlig tro på freden.\nUndgå fristelsen til at forkæle dig selv med rig og fedende mad, for din krop er følsom over for disse ting i øjeblikket. Du vil i hvert fald være tilbøjelig til at tage på i vægt, og i værste fald kan du få fysiske problemer som f.eks. dårlig fordøjelse.\nBegyndelsen af november 2011 indtil midten af januar 2012: I denne periode vil du deltage i mange gruppediskussioner og samtaler med andre; du vil møde nye mennesker, muligvis rejse en del og i hvert fald have øget omgang med slægtninge og nære naboer. Du vil muligvis føle, at du har brug for at snakke med så mange mennesker som muligt. Tidspunktet er velegnet til alle slags intellektuelle aktiviteter.\nDet er imidlertid ikke noget godt tidspunkt at slå sig til ro og slappe af på. Den fart, begivenhederne tager omkring dig, vil formentlig være for stor, og du kan have svært at undgå at lade dig føre med. Ikke desto mindre bør du nok indimellem forsøge at distancere dig lidt fra dette vanvittige tempo, for det kan ende med, at du konstant bliver distraheret og mister evnen til at tænke klart. Af samme grund er det heller ikke det bedste tidspunkt at forsøge at drage nogen form for konklusioner på noget felt. Vent til tempoet sænkes, så du kan betragte de ting, du har lært, med et rimeligt overblik over hele processen. Brug denne periode til at samle informationer frem for at drage konklusioner. I udvekslingen med andre, i kontraktforhandlinger og forretningsaftaler vil det være klogt at bruge tiden til at tydeliggøre parternes standpunkter og diskutere eventuelle muligheder, frem for at forsøge at drage endelige slutninger. Vær fleksibel i din tankegang og vågen over for de nye oplevelser, der måtte dukke op.\nBegyndelsen af december 2011 indtil begyndelsen af juni 2012, især den 14. december 2011, 1. marts 2012 og 1. juni 2012: Under denne transit vil du føle dig fristet til at overtage og styre alt, hvad der sker omkring dig. Transitten stimulerer enhver form for ambitioner, men der er fare for, at energien kan udvikle sig temmelig voldsomt og forstyrrende. Den repræsenterer et hensynsløst udbrud af jeg-energi, som ikke ser med venlige øjne på begrænsninger. Og ikke alene vil du forsøge at opnå magt over andre, du kan også selv blive offer for andres magtspil. I situationer med voldelige overgreb dukker denne eller lignende transitter sædvanligvis op både i offerets og i voldsmandens horoskop. Men det er dog ikke nogen typisk effekt af denne transit. En enkelt indikation er ikke nok til at medføre vold og overgreb, og du behøver ikke at frygte det. Men det giver dig en vis forestilling om energiens styrke. Du bør dog advares og sørge for at undgå farlige bykvarterer o.lign. i de få dage, transitten er virksom.\nPositivt set er denne transit glimrende til alle former for tungere arbejde, især hvis det omfatter større forandringer af en eller anden art. Selvom du måske mener, at du er fuldstændig uinteresseret i magt, så vil du få megen tilfredsstillelse ud af at eje og udfolde magt i øjeblikket. Der er ingen som helst grund til, at du ikke skulle kunne bruge denne energi kreativt. Men prøv ikke at narre dig selv til at tro, at du ikke skænker dine egne interesser nogen som helst tanker under denne transit. Det gør du, og det er der ikke noget galt i, medmindre dine interesser strider imod alle andres.\nDer er fare for alvorlige ego-konflikter, hvor voldelige overfald blot er et ekstremt eksempel. Dine stærke energier tiltrækker folk med lignende energier, og før du selv ved af det, kan du befinde dig midt i en magtkamp. Du må sørge for så klart og venligt som muligt at overbevise andre om, at dine og deres interesser hænger indbyrdes sammen.\nUanset hvilke opgaver du påtager dig, så vil du være i stand til at arbejde hårdt og længe for at fuldføre dem. Du har mulighed for enten at udrette en hel del eller at lide skibbrud, såfremt du ikke er bevidst om dine egne energier under denne transit.\nDe vigtige transitter afbildes ved kraftige linjer - hvilke transitter, der bliver klassificeret som vigtige, afhænger hovedsagelig af konstellationerne i dit personlige fødselshoroskop. Et blik på kalenderskalaen øverst eller nederst i tabellen vil vise dig, præcist hvornår og hvor længe en bestemt transit er virksom; varigheden af hver enkelt transit angives også med ord i begyndelsen af det tilhørende afsnit inde i teksten. De små mærker på linjerne indikerer, hvornår transitten er eksakt, dvs. præcist hvornår den transitterende planet krydser det tilsvarende punkt i dit fødselshoroskop. Hvis du anbringer en lineal vertikalt på sådan et mærke, kan du aflæse det aktuelle tidspunkt på kalenderskalaen.\nDu bedes huske, at en transits varighed ikke på nogen mulig måde kan angives helt præcist. Især for de længerevarende transitters vedkommende kan betydningen af et bestemt tema gøre sig gældende lang tid forinden. Transitter til ascendanten, MC eller husspidser afhænger endvidere helt af nøjagtigheden af det opgivne fødselstidspunkt. Hvis tidspunktet for din fødsel har en usikkerhedsmargin på mere end et kvarter, bør du springe de pågældende afsnit over.\nOg her er så noget til de teknisk interesserede: Ved bestemmelsen af en transits begyndelsestidspunkt anvender vi en orbis fra 1° til 3°, afhængigt af planeten og det pågældende aspekt; transitten ophører ved en orbis fra 1° til 1°30, igen afhængigt af planeten og aspektet. Flere af de eksakte transitter anses for at være virksomme igennem hele perioden imellem planetens første indgang i orbis og dens sidste udgang af orbis. Indholdsfortegnelsen på side tre refererer udelukkende til transitterne i de måneder, hvor de er eksakte, også selvom deres varighed strækker sig over adskillige måneder.\nTeksten til årshoroskopet er skrevet af Robert Hand, en af verdens mest berømte og velrenommerede astrologiske forfattere. Rob Hand bor i Cape Cod i USA; han interesserer sig især for de filosofiske og historiske aspekter af astrologien. Oprindelig blev teksten skrevet til et computerprogram udgivet af Para Research Inc, senere ændret til Astral Research Inc. En let udvidet udgave af teksten er udgivet i bogform i "Planets in Transit". Med henblik på anvendelsen i årshoroskopet er den oprindelige tekst blevet lettere forkortet og redigeret. De indledende og periodisk optrædende afsnit med skrå skrift stammer fra Astrodienst-gruppen.\nComputerprogrammet til årshoroskopet er udført af Alois Treindl, leder af Astrodienst Zürich. Det er skrevet i Prolog og C og gør brug af ekspertsystemer og kunstig intelligens til at udvælge og tilpasse transitterne til det individuelle fødselshoroskop.\nÅrshoroskopet behandler ikke alle de transitter, som finder sted i årets løb; derimod bliver de vigtigste udvalgt og fortolket, afhængigt af det pågældende fødselshoroskop. Også fortolkningen af visse af transitterne kan variere, afhængigt af personens alder og tilstedeværelsen eller fraværet af bestemte faktorer i fødselshoroskopet; og endelig kan fortolkningen afhænge af andre samtidig forekommende transitter.\n"Personal Horoscope Calendar" giver dig en fortolkning for hver eneste dag i et givet år, også her med udgangspunkt i de individuelle transitter, og med en tekst forfattet af Robert Hand. I modsætning til årshoroskopet behandles her transitterne for alle de hurtigtgående planeter samt Chiron. Den medfølgende fuldstændige efemeride for den respektive periode vil måske være særlig interessant for astrologer. Man kan endvidere få et prøveeksemplar for en måned.\nSaturn konjunktion Mars Slutningen af januar 2011 indtil begyndelsen af oktober 2011\nSaturn konjunktion Ascendant Slutningen af oktober 2010 indtil midten af august 2011\nSaturn i 1. Hus November 2010 til december 2012\nSaturn kvadrat MC Slutningen af november 2010 indtil slutningen af september 2011\nNeptun opposition Merkur Slutningen af maj 2010 indtil midten af november 2012\nPluto trigon Venus Begyndelsen af januar 2011 indtil slutningen af november 2012\nJupiter trigon Sol Fra 16. februar 2011 til 8. marts 2011\nJupiter konjunktion Descendant Fra 8. marts 2011 til 27. marts 2011\nJupiter i 7. Hus Marts 2011 til marts 2012\nJupiter kvadrat MC Fra 24. marts 2011 til 12. april 2011\nJupiter opposition Mars Fra 30. marts 2011 til 18. april 2011\nJupiter sekstil Jupiter Fra 26. april 2011 til 5. maj 2011\nJupiter trigon Merkur Slutningen af maj 2011 indtil slutningen af december 2011\nJupiter trigon Venus Slutningen af juni 2011 indtil begyndelsen af marts 2012\nJupiter kvadrat Sol Begyndelsen af juli 2011 indtil midten af marts 2012\nJupiter i 8. Hus Juli 2011 til december 2012\nJupiter trigon Uranus En transit der nærmer sig, fra begyndelsen af september 2011, indtil begyndelsen af april 2012\nSaturn trigon Jupiter Midten af oktober 2011 indtil slutningen af juni 2012\nMerkur kvadrat Mars Den 26. januar 2011\nSol trigon Mars Den 6. februar 2011\nMars trigon Mars Den 7. februar 2011\nMerkur konjunktion Descendant Midten af marts 2011 indtil midten af april 2011, især den 16. marts 2011\nVenus opposition Merkur Den 27. marts 2011\nMars konjunktion Descendant Den 18. april 2011\nVenus konjunktion Descendant Den 1. maj 2011\nMerkur i 11. Hus Midten af juli 2011 indtil midten af september 2011\nMerkur konjunktion Merkur Slutningen af juli 2011 indtil begyndelsen af september 2011, især den 28. juli 2011, 8. august 2011 og 9. september 2011\nSol konjunktion Sol Den 31. juli 2011\nVenus konjunktion Mars Den 29. september 2011\nSol i 1. Hus Begyndelsen af oktober 2011 indtil slutningen af oktober 2011\nVenus kvadrat Sol Den 15. oktober 2011\nMerkur i 3. Hus Begyndelsen af november 2011 indtil midten af januar 2012\nMars konjunktion Pluto Begyndelsen af december 2011 indtil begyndelsen af juni 2012, især den 14. december 2011, 1. marts 2012 og 1. juni 2012


Trods vækst: Landbosyd fyrer direktionen | jv.dk\nDen nu forhenværende administrerende direktør i Landbosyd, Anders Andersen, ønsker ikke at uddybe årsagen til bestyrelsens beslutning om at afskedige ham i Landbosyd. Arkivfoto: Landbosyd.\nLandbosyds administrerende direktør Anders Andersen og direktør Jan Fensholt-Hansen fratræder efter ønske fra bestyrelsen. Landboforeningen ruster sig til fremtiden, lyder årsagen. Hverken bestyrelsesformanden eller den nu tidligere administrerende direktør ønsker at uddybe årsagen til fyringen.\n01 jul. 2019 kl. 11:17 Opdateret 01 jul. 2019 kl. 13:17\nUdskiftning: Den sønderjyske landboforening Landbosyd skifter ud i topledelsen. Landboforeningens administrerende direktør Anders Andersen og direktør Jan Fensholt-Hansen fratræder begge deres stillinger efter aftale med bestyrelsen. Det skriver Landbosyd i en pressemeddelelse.\nUdskiftningen sker i forbindelse med, at bestyrelsen har besluttet at igangsætte et nyt strategiarbejde frem mod 2024, og at der i den forbindelse ønskes en slankning af ledelsen og nye folk ved bordenden.\nVi vil gerne en ny vej i måden, vi gør tingene på, og en vej som sikrer Landbosyd en fremtid som selvstændig forening.\nMogens Dall, Bestyrelsesformand Landbosyd.\nDet er en enig bestyrelse, som står bag aftalen med den nu afskedigede direktion. Bestyrelsen har peget på bestyrelsesformand Mogens Dall som arbejdende bestyrelsesformand i en periode frem til, at en ny direktør kan udpeges.\n- Vi er i et marked, hvor der er færre og færre bønder til at betale. Vi vil gerne fortsætte som selvstændig forening, og derfor må vi kigge på omkostningerne. Det her er og bliver en slankning af ledelsesudgifterne, siger Mogens Dall, som fortæller, at der i fremtiden kun skal være én direktør i Landbosyd.\nHvorfor vælger I så ikke at beholde den ene direktør?\n- Vi sætter en proces i gang om, hvilken type vi vil have fremadrettet. Vi vil gerne en ny vej i måden, vi gør tingene på, og en vej som sikrer Landbosyd en fremtid som selvstændig forening, siger Mogens Dall.\nAftale om tavshed\nHan ønsker endnu ikke at fortælle, hvilken ny vej, Landbosyd gerne vil gå. Han henviser til, at bestyrelsen i øjeblikket arbejder på at formulere ønskerne til en fremtidig direktør og derfor endnu ikke vil udtale sig om, hvad bestyrelsen konkret ønsker for fremtiden.\nHvad er det konkret, direktørerne ikke har været gode nok til?\n- Det er svært at sætte ord på. Vi er blevet enige om, at vi skilles i mindelighed og ikke offentliggør sådan nogle detaljer. Det kan du ikke forlange, at jeg pensler ud her. Det er mange bække små, som gør, at vi vil en ny vej, siger han.\nMogens Dall forklarer, at bestyrelsen gennem ti dage har drøftet en afskedigelse af direktørerne, der mandag formiddag fik besked om, at de er fortid på Landbosyd.\nAnders Andersen og Jan Fensholt-Hansen siger i en fællesudtalelse, at de har været glade for tiden i Landbosyd.\n- Det har været spændende år, hvor vi har haft stor indflydelse og medvirket til en udvikling, hvor Landbosyd er kommet flere skridt videre mod at være en væsentlig spiller på rådgivningsmarkedet. Nu ser vi frem til andre udfordringer og spændende opgaver at tage fat på, siger de i pressemeddelelsen.\nJydskeVestkysten har været i kontakt med tidligere administrerende direktør Anders Andersen, der ikke vil uddybe baggrunden for fyringen.\n- Vi har lavet en aftale om, at vi ikke udtaler os om det, siger han.\nJan Fensholt-Hansen har ikke besvaret avisens henvendelser.\nDen nu tidligere direktør for Landbosyd, Jan Fensholt-Hansen, kommer fra Haderslev og har været direktør siden 2016. Arkivfoto: Landbosyd.\nFyres trods vækst\nMogens Dall forklarer, at udskiftningen af topledelsen sker, selvom landboforeningen gennemgår en positiv økonomisk udvikling. Landbosyd har cirka 150 medarbejdere og en årlig omsætning på næsten 100 millioner kroner.\n- Landbosyd er i vækst og følger budgettet, som opererer med en samlet omsætning på 100 millioner kroner i år. Men vi er som andre rådgivningsselskaber udfordret på strategien for fremtiden, og vi vil arbejde målrettet, strategisk og fokuseret på at kunne fortsætte som et velfungerende og sundt selvstændigt rådgivningsselskab, siger han.\nDen nu tidligere administrerende direktør Anders Andersen har siddet på posten siden maj 2017. Jan Fensholt-Hansen har været direktør i Landbosyd siden foråret 2016.\nAnders Andersen erstattede i 2017 den forhenværende administrerende direktør Klaus Andersen, som blev fyret af bestyrelsen, efter han havde luftet fusionstanker med andre foreninger. Mogens Dall afviser, at den seneste fyring har nogen forbindelse til fusionstanker.\nTrods rod med fakturaer: Flere landmænd raser over direktør-...\nFormand om chokerende fyringer: Rod med fakturaer og anonyme...\nEfter fyring af direktører: Landbosyd kan ikke redegøre for ...


DHF-formand forsvarer beslutning: - Umuligt ikke at udpege to nedrykkere - TV 2\n7. apr. 2020, 16:14\nDHF-formand Per Bertelsen er formand i Udvalget for Professionel Håndbold, der tog den endelige beslutning om at lukke håndboldsæsonen Foto: Sportxpress / Ritzau Scanpix\nDer er ikke plads i kalenderen for næste sæson til at udvide håndboldligaerne, siger Per Bertelsen.\nStemmen lyder trist, men fattet, da han tager telefonen.\n- Det er Per, lyder det fra manden, der som formand for Udvalget for Professionel Håndbold netop har været med til at tage den smertelige beslutning endegyldigt at lukke håndboldsæsonen 2019/2020 på grund af coronavirussens hærgen.\nSom formand for Dansk Håndbold Forbund var Per Bertelsen én af de seks medlemmer i et enigt udvalg, der har besluttet at fastfryse de nuværende stillinger i de to ligaer.\nDet betyder, at Aalborg og Team Esbjerg bliver kåret til mestre - og får plads i næste sæsons Champions League - mens Nordsjælland hos herrerne og EH Aalborg hos damerne i næste sæson skal spille i 1. division, mens TMS Ringsted og Vendsyssel rykker op i ligaerne,\nHvorfor har I følt, at det var nødvendigt at tage denne beslutning nu og endegyldigt lukke sæsonen?\n- Vi tror ikke på, at vi kommer til at spille mere før 1. september. Det var en klar melding både i går aftes (fra statsministeren, red.) og i dag fra DIF om, at vi ikke skal forvente at kunne spille for tilskuere før den 1. september, og der har været en klar melding fra klubberne om, at hvis der ikke kunne komme tilskuere ind, så havde det ikke nogen værdi. Vi skulle kalde spillere tilbage, som er blevet sendt hjem på lønkompensation og lignende ordninger, for at spille nogle ligegyldige kampe - det giver ikke mening.\nProf-udvalget har hele tiden haft den holdning, at vi under ingen omstændigheder ville udvide ligaen til flere hold\nPer Bertelsen, DHF-formand\nMen der vil jo være klubber, der vil hævde, at de ikke skulle spille meningsløse kampe. Hvorfor skulle Nordsjælland og EH Aalborg ikke have en fair chance til at kæmpe for overlevelse? Forbuddet mod forsamlinger på mere end 10 personer er jo indtil nu kun indtil 10. maj, og I kunne jo ret beset måske have spillet de sidste grundskampe i juni på en uge?\n- Ja, det kunne vi godt. Men vi ved ikke, hvordan den juni kommer til at se ud. Vi tror ikke på, at vi kommer til at spille håndbold med tilskuere før 1. september, og det er vores udgangspunkt i det, vi har gjort i dag. Med fuld respekt for alle klubber. Det vil EH Aalborg og Nordsjælland måske ikke sige - at det er med fuld respekt - men det føler vi, at det er. VI føler, at vi respekterer klubberne mest ved at sige, og nu kan de komme i gang med at planlægge, hvordan deres næste sæson skal se ud. De skal ikke stå indtil ind i juni for måske at få samme besked.\nMen kravet om tilskuere til kampene kommer vel i høj grad fra klubber, der havde udsigt til at spille kampe med mange tilskuere - fx i slutspillet? Hvorfor kunne Nordsjælland og EH Aalborg ikke bare spille de kampe, der var nødvendige for at få afgjort nedrykningen - og så have spillet dem uden tilskuere i juni?\n- Enten spiller du turneringen færdig, eller også spiller du den ikke færdig. Du kan ikke begynde at splitte op, pille nogle kampe ud og sige, at nu skal I så spille, mens andre ikke skal. Enten spiller vi sæsonen færdig - med de to runder hos herrerne og tre runder hos damerne, der mangler - eller også spiller vi ingenting. Og Udvalget for Professionel Håndbold har i enighed i dag truffet beslutningen om, at vi lukker ned med den tilstand, der er p.t. Det er selvfølgelig uhyre trist for håndbolden, at vi ikke kan få lov at få til at afgøre det på 20x40 meter. Det kunne vi desværre ikke - ikke engang med en ligeud-turnering i år. Det er vores opfattelse, og derfor har vi valgt at gøre, som vi har.\nMen hvorfor kunne I ikke bare i én sæson - næste sæson - have spillet med ét hold mere i hver liga? Hvad ville det katastrofale have været i det?\n- Fordi det har vi truffet en beslutning om, at vi ikke ville. Alene med de nuværende 14 hold - og det scenarie, vi kan se lige nu for næste sæson - kan vi ikke gennemføre turneringen. Vi ved ikke, hvordan vi skal gøre det. Det er jeg nødt til at sige. Med alt det, der kommer - ekstra internationale uger, OL-kvalifikation og alle de ting på internationalt niveau, som nu skal ind i kalenderen, før vi kan tilrettelægge vores kampe og vores slutspil i Danmark - der er ikke plads i kalenderen. Vi kan ikke lægge en turneringsplan på nuværende tidspunkt for næste sæson. Så der hersker ingen tvivl om, at både for vores produkt og vores turnering i det hele taget, så skulle vi måske næste år i stedet have reduceret ligaerne med to hold bare for at få det til at se ud af noget fornuftigt, forklarer Per Bertelsen.\nHvor meget handler den beslutning, I har taget i dag, også om, at dansk håndbold gerne vil være sikker på at blive en del af de hjælpepakker om lønkompensation, som regeringen har søsat?\n- Sådan har vi ikke tænkt. At vi ville være sikre på det. Det er jo klubberne, som er forretninger, som træffer de beslutninger. Det har vi ikke været inde over.\nMen faktum er jo, at hvis I havde kaldt folk tilbage for at spille kampe fx i maj og juni, så ville den lønkompensation, som man kan få lige nu, forsvinde i det øjeblik, at spillerne møder ind på arbejde igen for at træne op til sæsonen. Så er der vel også et økonomisk aspekt i at aflyse resten af sæsonen, så alle kan blive lønkompenseret?\n- Det er ikke sådan, det er. Men det er klart, at det har været et aspekt undervejs i det her også at kigge på det - ligesom vi har kigget på tusind andre ting.\nMen det har ikke haft nogen betydning for udvalgets beslutning?\n- Selvfølgelig har det været en del af det, men jeg synes, der er rigtig mange ting, der har været med i hovedet på mig og de andre i det her.


Brunotti Bravery 5/3 Frontzip Våddragt Dark Red - Surf & Ski Aalborg\nBrunotti Bravery 5/3 Frontzip Våddragt Dark Red\nSKU: 100001 Brunotti Bravery 5/3 Frontzip Neopren Våddragt\nDen varmeste og mest behagelige vinterdragt til al aktiv vandsport\nFront zip og 5 mm sikrer hele sin sæson\nÅrets flotteste dragt?\n-- Vælg venligst --Small Large Large Tall X-Large XX-Large\n100% vandtæt neoprendragt, med tapede sømme, rnæsten 100% vandtæt frontlynlås og Haloflex dry fleece på torso, så dragter tører på et split sekund. Motion X Neoprenen er en hårdfør og holdbar 4-vejs stretch neopren, masser af komfort og fuld bevægelses frihed. Alle syninger er Flexxtapede med skjulte syninger der er 100% tapede. Det sikrer en 100% vandtæt dragt der holder dig varm under selv de hårdeste forhold. Haloflex neoprenen foret er super hurtigt tørende med en behagelig blød overflade, så du føler du sidder hjemme foran pejsen, det er den varmeste neopren på markedet


Hvad laver du lige nu? - Side 189 - Debatten\nDato og tid er 18. maj 2022, 00:18\nSide 189 af 1638\nIndlægaf Pityt » 22. maj 2016, 12:51\nHar lige vasket hår og sidder nu og overvejer en tur i Kvickly, så jeg kan få et eller andet at spise senere. Jeg har godt nok en pose vingummibamser, men der er vist noget om, at det ikke er det samme som rigtig mad\nIndlægaf Daine » 22. maj 2016, 12:59\nSpiser sen frokost (koldskål) og ligger plan for resten af dagen.\nKort karma: 3614\nLikede indlæg: 28328\nIndlægaf Wizzze » 22. maj 2016, 13:06\nPrøver at nyde solen, men skyerne er lidt i vejen\nIndlægaf Guilded_Lily » 22. maj 2016, 13:32\nArbejder. Op i nummi med Lov409!\nIndlægaf HappyQ » 22. maj 2016, 14:32\nNyder det gode vejr på altanen.\nKort karma: 940\nIndlægaf FrøkenM » 22. maj 2016, 14:34\nEr stået op fra de døde og overvejer aftensmaden. Har intet i køleskabet, men overvejer seriøst bare at hente pizza\nIndlægaf Fru Sunshine » 22. maj 2016, 14:53\nGuilded_Lily skrev: Arbejder. Op i nummi med Lov409!\nDet må du ikk', nå!\nIndlægaf Guilded_Lily » 22. maj 2016, 15:30\nI know. Men lokalaftalen gør, vi har en pulje til "individuel forberedelse", og den er nu efter denne dag brugt op. Så nu kan jeg kun håbe, jeg når at rette stile inden skole-/hjemsamtaler de kommende uger...\nIndlægaf Fru Sunshine » 22. maj 2016, 15:50\nJeg har en ordentlig stak Stav liggende til rettelse. Jeg håber bare at blive færdig med den inden sommerferien.\nGudskelov er vi ovre skole-/hjemsamtaler for i år.\nIndlægaf 2SHY » 22. maj 2016, 15:58\nForsøger at stå op og blive oppe. Jeg burde se på om der kan trylles noget fornuftig aftensmad ud af køleskabet\nLikede indlæg: 6545\nIndlægaf NejJegErIkkeAsiat » 22. maj 2016, 16:11\nEr lige blevet færdig med at lave kokostoppe som jeg skal have med på arbejde i morgen. To af mine kolleger morede sig med at skrive fra min mail til resten af teamet om, at jeg tog hjemmebagte kokostoppe med på mandag. Så nu skal de fandme få kokostoppe\nLikede indlæg: 17557\nIndlægaf Purple Haze » 22. maj 2016, 16:32\nEr helt kvæstet efter arbejdsdag i gården og ligger nu på min sofa og prøver at tage mig sammen til at hænge mit vasketøj op - men vil faktisk hellere bare sove!\nIndlægaf Suzan » 22. maj 2016, 16:41\nEr vildt kvæstet og overvejer hvornår jegskal i seng\nIndlægaf Studsgaard » 22. maj 2016, 20:42\nHar næsten lige givet ældstebarnet paranøja.\nDrengene har værelser på 1.salen hvor der pga den lumre varme idag er ret varmt. Så nu har hvor tordenvejret er kommet, er jeg lusket ovenpå og har rullet fra og åbnet et vindue hos mellemsten hvor jeg så sidder og nyder vejret imens den lækre luft kommer ind.\nMen ældsten er vågnet for at gå på wc og han kikker ind på broderens værelse, hvor jeg jo sidder i mørket så han kan kun se mig som en silhuet i vinduet.\nHan stivnede helt og stod og stirrede indtil jeg sagde Hej.\nHvorefter jeg fik lidt "skæld ud"\nIndlægaf ManicNinja » 22. maj 2016, 22:25\nGør så småt klar til at krybe i seng. møder først i morgen eftermiddag, men vil nyde at ligge og læse. Og sover jeg i nogenlunde tid, kunne jeg måske for én gangs skyld stå lidt før op og have tid til at drikke formiddagskaffe i morgen ...


Bornholmermordet af Ina Jensen - Hæftet Bog - Gucca.dk\nBornholmermordet - Ina Jensen - Bog\nHvad stiller du op, når din mand efter nitten års ægteskab forlader dig for en yngre kvinde? Når han går fra jeres to børn uden så meget som at sige farvel? Når du må se i øjnene, at du med... Læs mere.\nHvad stiller du op, når din mand efter nitten års ægteskab forlader dig for en yngre kvinde? Når han går fra jeres to børn uden så meget som at sige farvel? Når du må se i øjnene, at du med ét er blevet boligløs, arbejdsløs og enlig mor uden en øre på lommen?\nAsta har for nylig rundet de halvtreds, og ikke nok med, at overgangsalderen og kroppens forfald er en realitet; hendes ti år yngre mand Ivan fortæller hende en aften over opvasken, at han har mødt en anden.\nAsta er på vej til at synke ned i depressionen, da hendes kompromisløse svigermor Kristine konfronterer hende: “Tingene er, som de nu engang er. Hvis du ikke bryder dig om det, må du gøre noget ved det.”\nNår man handler på Internettet er sikkerheden enorm vigtig, og det er selvfølgelig noget, Gucca prioriterer højt. For at få den bedste garanti for sikkerheden ved betaling online, har vi opnået at få NETS til at godkende vores løsning for Internetbetaling. Køb og betaling er derfor altid helt sikkert.\nDe 30 dages fuld returret er selvfølgelig gældende for alle varer hos Gucca. Kort sagt er det ensbetydende med, at hvis du af forskellige årsager ikke måtte ønske at beholde din vare, kan du med god samvittighed sende varen retur til os, herefter sender vi dine penge retur. Du kan med fordel kontakte os, inden du sender dit produkt retur til os.\nSom vores kunde, skal du naturligvis ikke vente i for lang tid på dit produkt. Vi leverer hurtigt og sikkert. Indenfor 1-2 hverdage vil du modtage din vare. Det eneste der kan forlænge leveringstiden, er, hvis varen mod forventning ikke er på lager. Der vil aldrig være tvivl om lagerstatus, for det fremgår inden, du foretager en bestilling. Du kan altid sende en e-mail eller ringe til os, såfremt du er i tvivl om leveringstiden eller lagerstatus.\nNår du køber hos Gucca, har du mulighed for at vælge mellem forskellige muligheder for betaling. Du skal naturligvis benytte den mulighed, der passer dig bedst. Du har altid garanti for en tryg og sikker handel, og det er uanset hvilken betalingsmulighed du foretrækker at benytte. Se hvilke betalingsmuligheder du har hvis du benytter linket. Husk på, at betalingskort har den fordel, at det først er på dagen hvor vi afsender din vare, at pengene trækkes fra din konto.\nOpstår der problemer når du besøger Gucca.dk, eller har du spørgsmål, er du selvfølgelig velkommen til at skrive eller ringe til os. Mellem kl. 10-15 alle hverdage sidder vi klar på e-mail og ved telefonerne, og vi er parat ved telefonen eller på e-mailen til at yde dig kompetent assistance i godt humør og med et smil på læben.\nEfter du har bestilt dine produkter, kan du altid følge ordren, og vide hvornår du modtager den. Efter gennemførsel af købet kan du tilgå din egen personlige ordreside. Fra ordresiden kan du følge med i, hvor langt pakken er kommet i systemet. Og i det øjeblik vi sender dine produkter, vil du modtage en mail fra os.\nBornholmermordet, Bøger, Bog\nDin anmeldelse af Bornholmermordet\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__skønlitteratur path__inajensen path__bornholmermordet\n199,95 krHjertefejl - Bog


Kalibrering af pc skærm – Glas pendel lampe\nLad ikke en dårligt kalibreret skærm spolere dine spil og film. Når du laver billedbehandling på computeren, er det vigtigt, at skærmen er kalibreret rigtigt. Ellers viser den ikke farverne rigtigt.\nKalibrering giver dig mulighed for at øge skærmens billedkvalitet ved at . Ligegyldigt hvor dyrt din skærm eller . Det er vigtigt at farverne på din skærm er kalibreret korrekt, så farverne. Hvis du for nylig udskrevet et foto og opdagede, at den trykte foto ikke ligner den digitale version af fotoet på din skærm , skal du kalibrere din skærm eller printer .\nWindows vælger de bedste skærmindstillinger til din pc på basis af skærmen. Indstille skærmens oprindelige opløsning. Windows har et glimrende værktøj til kalibrering af din skærm.\nJeg vil gerne have lidt hjælp til at vælge det korrekte udstyr til at kalibrere mit tv samt pc skærme. Findes der et program eller en dims til dette? Det gør der nok, men vis gerne links. Gæstebruger, opret dit eget login og få din egen signatur.\nFigur : Skærmbilledet HP PC Hardware Diagnostics (UEFI). Asus Xonar Phoebus – Logitech Z- Sennheiser PC 360.\nMen er der nogen her der har erfaringer med hardware kalibrering? Denne person er syg inden for viden om pc skærme. SpyderElite gør det enkelt at lave en automatisk kalibrering af dine skærme og.\nSpyderPro er for professionelle brugere med flere skærme, som ikke har . X-Rite i1Display Pro erstatter den meget populære i1Display 2. Fotoklubben har en skærm kalibrator, som kan justere din PC skærm (Windows eller MAC), så de farver du ser på skærmen, svarer til det du får . Hvis løsning 1-ikke fungerer, skal du kalibrere touchskærmen: . Er du træt af at farver som din skærm ikke passer med dine udskrifter? Husk at få kalibreret din skærm også hvis den ikke allerede er det. Foreg�r det p� nogenlunde sammen m�de som p� en pc? Montering af kameraet på PC-skærm. Når du køber en ny pc, vil farverne på din skærm ofte virke for kraftige.\nSkærmen blev ved køb kalibreret og papirer medfølger på dette. Jeg bruger en spyder2express til at kalibrere min skærm med. USB-kablet kræves til kalibrering. Med SpyderGallery Display Calibration App Update kan du nu kalibrere skærmen på din.\nFør du kan kalibrere kompasset, skal transduceren være installeret på benet langt nok væk fra. Følg instruktionerne på skærmen.


Billigere entrepris for gæster iklædt pigetøj end for andre til et diskotek er ulovligt konstaterede Ligebehandlingsnævnet den 18. oktober 2012. KEN 10044. – Vidensbanken om kønsidentitet\nLigebehandlingsnævnets afgørelse nr. 380 / 2012\nTruffet den 18. oktober 2012\nKlagen drejer sig om påstået forskelsbehandling på grund af køn i forbindelse med, at et diskotek opkrævede forskellige entrépriser for gæster, der var iklædt pigetøj, og for gæster, der ikke var iklædt pigetøj.\nDet var i strid med ligestillingsloven, at et diskotek krævede højere entrépris af klager, fordi han ikke var iklædt pigetøj.\nDet indklagede diskotek skal inden 14 dage betale en godtgørelse til klageren på 2.500 kr. med procesrente fra den 13. april 2012, hvor klagen er modtaget i Ligebehandlingsnævnet.\nDer er klaget over, at et diskotek reklamerede med, at det kostede 175 kr. i entré. Gæster, der var iklædt pigetøj, skulle dog kun betale 125 kr.\nKlager påstår, at han var blevet forskelsbehandlet på grund af køn, da han i april måned besøgte et “fri bar arrangement” på det indklagede diskotek.\nHan måtte betale 175 kr. for at komme ind på diskoteket, mens det kun kostede 125 kr., hvis gæsterne var iført “pigetøj”.\nKlager mener, at der er tale om kønsdiskrimination, selvom der ikke direkte gives rabat til kvinder.\nLigebehandlingsnævnet finder, at indklagede har overtrådt lov om ligestilling af mænd og kvinder ved at tilbyde en lavere entrépris for gæster, der mødte op i “pigetøj”.\nLigebehandlingsnævnet har lagt vægt på, at det overvejende er kvinder, der går i “pigetøj”, hvorfor der er tale om et tilbud, der i al væsentlighed er rettet mod kvinder.\nIndklagede skal herefter betale 2.500 kr. til klager med procesrente fra den 13. april 2012, hvor sagen blev indbragt for Ligebehandlingsnævnet. Beløbet skal betales inden 14 dage.\n§ 2, stk. 1-3, om forbud mod direkte og indirekte forskelsbehandling på grund af køn\nAfgørelsen hos Retsinformation. (KEN nr 10044 af 18/10/2012).\nUdgivet i: KategorierDanske, UlovlighederSøgeord: TagsKEN 10044, Køn, Ligebehandlingsnævnet, Ligestillingsloven, Lov om ligestilling af kvinder og mænd